text:
DEN HAAG – Fin di e luna aki mester bini klaridat tokante e redukshon di salario di 12,5 porshento pa ámtenar na Aruba, Kòrsou i Sint Maarten. Segun esnan ku por sa ta e intenshon pa tene un konferensia di prensa ora sekretario di estado Alexandra van Huffelen (Relashonnan den Reino) ta na Aruba.
Na Den Haag esnan ku por sa ta reportá ku e kombersashonnan tokante esaki lo sigui, ku e meta pa aki dos siman tin un akuerdo. E ora ei riba 20 di yüni lo duna ‘bon notisia’, durante un konferensia di prensa di e sekretario di estado huntu ku e tres promé ministernan karibense.
Ámtenar tin dos aña kaba ta entregá salario
Ámtenar, dosente i tur hende ku na e islanan ta risibí nan salario via gobièrnu, ya tin dos aña ta entregá riba nan salario. E ‘kargo di solidaridat’ tabata un di e eksigensianan duru di Hulanda pa fia e islanan sentenáres di miónes. Nan a haña nan ku falta di plaka pa motibu di e krísis di corona.
Preisnan ta subi hopi, forsa di kompra ta baha
Pasobra e preisnan a subi asina tantu, ta pèrmití e islanan di paga e salarionan shen porshento atrobe. Hulanda ta imponé kondishon di nobo.
Aruba: otro luna sinku porshento mas aserka atrobe
E islanan mes mester mira kon nan ta bai paga e salarionan i no ta pèrmití nan di fia sèn atrobe. esei ta un di e eksigensianan di Hulanda. Aruba ke pa su hendenan fin di yüli haña sinku porshento aserka. “Nos ta trahando pa kumpli ku e eksigensianan pa por paga otro luna”, promé minister Evelyn Wever-Croes (MEP) ta reakshoná.
Na Aruba ta te otro aña ámtenar lo haña shen porshento di nan salario mensual. Kòrsou i Sint Maarten ainda no a bini kla kompletamente ku esaki.
Hulanda ke pa e ámtenarnan ku ta gana di mas poko haña preferensia ora di paga mas sèn; esnan ku salario kumbre via gobièrnu mester entregá 25 porshento definitivamente.
Gabinete di Kòrsou ta buska sosten di parlamento
Minister di Finansa Javier Silvania (MFK) a haña sèn pa Kòrsou pa di tur manera bai paga ámtenar 3 porshento di sèn di fakansi. A inkorporá e gastunan den e presupuesto adaptá pa 2022.
Tòg Kòrsou – meskos ku Aruba i Sint Maarten – pa Hulanda promé mester tuma un lei ku ta regla e salarionan kumbre. Es ku ta haña su salario di gobièrnu e ora ei no por gana mas ku 130 porshento di loke e promé minister ta gana.
Si e ámtenarnan di Kòrsou lo bai mira mas sèn riba nan slep di salario, awor ta dependé di parlamento. Segun minister Silvania su gabinete a pidi parlamento ‘kariñosamente pero tambe urgentemente pa planea un reunion di urgensia’ i pa duna ‘klaridat’ ku un voto pro òf kontra.
‘Niun ora no ta mustra riba Kòrsou ku un dede akusatorio’
Diferente media ta notifiká ku ta Kòrsou ta e ‘malechor’ i ku ainda no tin un akuerdo. P’esei lo a ‘anulá’ e Konseho di minister di Reino di 10 di yüni. E relato ei no ta kuadra kompletamente, a sali ora Ret Karibense a bai puntra diferente persona ku por sa.
“Awe tabatin ‘e intenshon sí’ pa tene un Konseho di minister di Reino”, Hulanda a bisa un siman pasá ainda. “No tabatin Konseho di Minister di Reino awe i no a planeá esei tampoko”, e promé minister arubano Wever-Croes ta reakshoná.
E promé minister arubano ta bisa ku ’niun ora so no a mustra ku dede akusatorio’ den direkshon di Kòrsou. “Mi tin deliberashon regularmente ku e promé ministernan di Kòrsou i Sint Maarten i e sekretario di estado. E relashon entre e paisnan ta bon.”
E islanan ta lucha ku e konsekuensha di e pandemia di corona
E islanan ta haña ku nan ta den ‘un sirkunstansha masha retadó’ ku tur e kondishonnan severo ku Hulanda ta imponé i e slanan ekonómiko pa motibu di e pandemia. Tin falta di sèn miéntras ku bida ta bira mas karu, nan ta bisa.
‘Paga tinu riba framing den media’
“E framing di sierto media ta asombrá mi”, asina un otro persona di e islanan ku ta bon na altura ta bisa. “Nos no ta niun tiki rabiá ku Kòrsou.”
“Semper mester entregá e dokumentonan denter di un sierto término; ta planea e Konseho di Minister di Reino metikulosamente. Pasobra ta esei ta e momento pa formalisá e kombersashonnan preparatorio i e palabrashonnan. Ta te ora numa ku tin un akuerdo, ta plani’é


c: text/html

text:
Anthony Philomeno Minguel, (Atletismo)
Deportista- Dirigente Atministrativo – Dirigente Tékniko
mihó konosí komo Tònchi, a nasé dia 13 di yüni 1942.
Komo Atleta : Sr. Anthony Minguel mihó konosí komo” Toonchi” a kuminsá ku
Deporte komo mucha di skol na St. Thomas College, hungando futbòl i beisbòl.
Na edat di 13 aña e a sera konosí ku atletismo serka broedernan di Don Bosco na Brakkeput (“jongenstad”).
Den 1959 na edat di 17 aña e a kuminsá práktika atletismo den stadion di Rif. Su eventonan tabata pushamentu di bala di heru, tira sper di disko.
Komo atleta den aña 1970 e a kompetí na e “Juegosnan Centro Amerikano i del Caribe na Panama tirando sper i na 1972 den e kampionato Centro Amerikano i del Caribe na Jamaica.
Komo Entrenado: Na 1974 Sr. Minguel a sigui un kurso di entrenadó di atletismo na Springfield College na Mass U.S.A.
Na 1975 kurso di entrenadó na CDOM, Mexico City.
Na 1975/1976 kurso di entrenadó i atministrashon deportivo ma Utrecht Hulanda na ofisina di KNAU .
Na 1982 seminario atministrashon deportivo na Roma Italia.
Na 1986 i 1988 kurso atministrashon deportivo na San Juan Puerto Rico.
Na 1987 kurso di alto nivel di atministrashon deportivo na Roma Italia.
Na 1997 Seminario alto nivel di atministrashon deportivo rumbo aña 2000, na Nassau Bahamas.
1987/1990 Entrenadó di atletismo na Lagoen.
1981/1990 Entrenadó di Atletismo Westpunt.
Komo Dirigente: Na 1960 Sr. Minguel ta lanta e promé klup di atletismo era nobo na Kòrsou i na 1964 e klup”Olimpic” su statutonan ta keda aprobá pa gobernador.,
Na 1962 Sr. Minguel ta reaktiva “Nederlands Antilliaanse Atletiek Unie”
Na 1966 Sr. Minguel ta reaktiva i juda “Curacaosche Atletiek Bond”
Na 1967 e ta forma e promé Komishon Tékniko di atletismo di Korsou.
Na 1962 te ku 1972 miembro di direktiva di” Nederlands Antilliaanse Atletiek Unie”.
1966 te ku 1970 miembro di direktiva di “Curacaose Atletiek Bond”.
1972 te ku 1994 Sr. Minguel tabata presidente di “Curacaose Atletiek Bond”.
1972 te ku dia di awe sr. Minguel ta presidente di “Nederlands Antilliaanse Atletiek Unie”.
1998. Sr. Minguel ta bolbe wòrdu eligí komo presidente di “Curacaose Atletiek Bond”.
1990 te ku 1998 Presidente di Confederashon Centro Americano i del Caribe.
1991 te ku 1995 vice presidente di e federashon di atletismo di North Amérika Central Amérika and Caribean (N.A.C.A.C.)
1999 Eligí atrobe komo Vice Presidente di (N.A.C.A.C.).
1990 Eligí komo miembro direktiva di “Nederlands Antilliaanse Olympisch Committee” (Vice presidente ).
Representá Antia Di 1970 te ku 1999 Sr. Minguel representá Antia komo Delegado i coach/ delegado múltiple biaha na kampionato nan di Centro Amerikano i di Caribe i mas.
Na kongresonan di International Amateur Athletic Federation:
1982 ,Grecia
1984 Los Angeles
1985 Stuutgart
1987 Roma
1989 Barcelona
1991 Tokyo
1993 Stuttgart
1995 Goteborg
1997 Grecia
1999 Sevillia
I.T.O. Na 1987 Sr. Minguel a keda nombra dor di I.A.A.F. komo “International Technical Officia”l i a traha komo tal na diferente kampionato.
1989 San Juan, Bogota, Barcelona i Mexico
1992 Bahamas
1993 Stuttgart
1995 Mar del Plata
1996 Atlanta
1998 Annecy Fransia.
1999 Barbados ei sr. Minguel a fungi komo hefe di kampeonato
Organisado Na 1985 sr. Minguel ta organisá e promé kampionato Centro Amerikano i di Caribe pa infantil 9 muchanan di 10 13 aña . Kual a wòrdu organisá aki na Kòrsou.
E a organisá High Level trainings-kamp pa atletanan di e miembronan di CAC na Nurtingen Alemania promé ku kampionatonan mundial di atletismo (1995-1997-1999)
Na dos okashon a organisá aki na Kòrsou kampionato “Cross Country “di CAC.
Na 1988 a organisá e promé “Dutch Caribbean Invitational” i na 1997,1998 i 1999 e a hasi e Kampionato di Antia un evento International introdusiendo e “Dutch Caribbean Championships” kaminda vários atleta di área na nivel a tuma parti.
Gratifikashon; Riba postulashon di “Curacaosche Atletiek Bond” komo kandidato pa dirigente di aña sr. Minguel a wòrdu skohe kuater 94) bes komo dirigente di aña. E último dos bes nan na 1978 i 1985.
Na 1989 sr. Minguel ta risibí for di man di e presidente di atletismo “The I.A.A.F. Veteran Pin” komo mérito pa su trabou valioso hasi pa atletismo tantu den su pais International.
Na 1990 sr. Minguel ta risibí un plaka di mérito serka diputado di deporte sr. G. Hueck pa su trabounan valioso den atletismo. Aki na Kòrsou i tambe pa e hecho ku a wòrdu elegí pa promé bes komo presidente di e federashon di atletismo di Centro America i de Caribe.
Na 1993 riba un petishon hasi pa “Nederlands Antilliaanse Atletiek Unie” i “Curacaoseche Atletiek Bond” pa un kondekorashon real e ta risibi ‘Ere Medaille in Goud in de Orde van Oranje Nassau”

robotstxt: allowed

filter: keep


text:
Claro cu nos tur ta haya antoho di un porcion di bolo de bes en cuando of un poco di chuculati. Sinembargo si bo tin e antohonan aki durante cierto tempo, ta probabel cu ta trata di algo mas: bo por tin un problema di salud.
1. Awa
Tin hopi sed por ta un sintoma trempan di diabetes. Ya cu ora bo tin exceso di sucu den sanger, bo riñonnan tin cu traha den exceso pa elimin’e, loke ta haci cu bo ta bay baño cu mas frecuencia.
2. SALO
En general, nos curpa ta ricibi mas salo cu loke nos mester, door cu e cumindanan procesa cu nos ta consumi, ta carga cu salo. No obstante, si bo ta sinti deseo di come mas salo cu custumber, por trata di principio di enfermedad di Addison.
3. IJS
Esaki por parce straño, pero si bo tin antoho di come ijs, e por ta un sintoma di deficiencia di hero.
4. CHUCULATI
Claro cu nos no ta referi na e antoho esporadico di chuculati, sino na antoho intenso di come chuculati. Den e caso ey, por trata di deficiencia di magnesio of vitamina D.
5. FRENCH FRIES
Si French Fries ta dificil di resisti y casi semper bo ta sinti un antoho iresistibel di come batata hasa, ta posibel cu e por ta algo mas. Bo por ta sufriendo di un deficiencia di acido graso omega-3.


text:
Aurora Funeral Home ta anuncia: Gradicimento / Invitacion
Pa medio di esaki, famia kier a gradici tur hende cu di un forma of otro a duna sosten, consuelo y palabranan di forsa durante e tempo dificil di fayecimento di nos kerida mama stima:
Sra. Felepina Tromp-Arends
Mihor conoci como “Pina”
Boso muestra di atencion tabata un sosten pa nos y ta wordo hopi aprecia.
Un danki na un y tur cu a manda mensahenan, flor y a haci yamadanan telefonico.
Un gradicimento special ta bai na Dr. Peterson, Dr. Dennert, Dr. Laclé y Dr. Caceres.
Un danki special na pastor Jose pa su bunita palabranan y tambe un danki na Max Hassell.
Un gradicimento special na Aurora Funeral Home y su personal pa cu su excelente servicio y atencion.
Na mes momento nos ta invita famia, amiganan, amigonan y conocirnan pa compaña nos na 3 Santo sacrificio di misa na Misa Inmaculada Concepcion na Sta Cruz ariba:
Diasabra 9 di oktober 2021 pa 7’or di anochi
Diaranson 13 di oktober pa 7’or di anochi
Diasabra 16 di oktober 2021 pa 7’or di anochi
Bo(so) presencia lo ta altamente aprecia


text:
Sin investigacion y data no tin transparencia. Y sin e elementonan aki no por yega na un solucion pa dump. Esaki ta locual Laura Mathieu argumenta den su rapport investigative Breathing Unevenly: community response to Environmental Injustice.’
Pa por haya un bista holisitico e investigado a ilustra ken tur ta e ‘stakeholders’ cu ta directamente envolvi cu dump di Parkietenbos. E estudio a enfoca particularmente riba e relacionnan, afiliacion y/of tension cu ta existi entre e actornan, cu ta e comunidad cu ta biba den cercania di e dump, NGO’s (por ehempel Stichting Parkietenbos), ehecutivonan publico manera Parlamentarionan, Ministernan, departamentonan manera Direccion di Naturalesa y Medioambiente (DNM) y finalmente companianan priva cu ta Serlimar y Ecotech.
Tur ta reconoce e problemanan di dump, pero e grado con ta diferencia. Tambe e perspectivanan ta diferencia kico e problemanan tabata y con pa soluciona nan. Stichting Parkietenbos por ehempel a keda funda 20 aña pasa pasobra comunidad no tabata tolera e peligernan di dump mas. E fundacion tabata den combersacion continuo cu Gobierno(nan) pa cera e dump, pero no tabatin resultado.
DNM
Riba su website, DNM, un entidad publico ta bisa cu obhetivonan ta ‘Prepara, diseña, implementa y evalua maneho cu ta conduci na un ambiente sostenibel y saludabel pa hende y naturalesa na Aruba.’ Locual ta responsabilidad di DNM ta desperdicio, calidad di air y substancia peligroso. Y aunke DNM tin un departamento encarga pa investiga y monitor medio ambiente, e investigacion ta mas bien pa traha maneho, y no pa acumula dato specificamente. Y e investigacion, segun Mathieu, ta conecta directamente na e agenda politico y parcialidad di e partido na poder. Tabatin poco maneho describi riba desperdicio y e dump, y no tin ley, cu ta permiti companianan opera sin regulacion riba maneho di sushedad. Den e rapport, e investigador a bisa cu un ehecutivo di DNM a bisa cu nan ta kere cu e problema di dump no ta uno tecnico , sino uno cultural.
“A bisa cu e problema ta bin di mentalidad di comunidad cu ta consumi hopi,” Mathieu a splica.
E entrevistanan a revela desconfianza grandi denter di e comunidad di Parkietenbos, particularmente den direccion di Gobierno. Durante e entrevistanan, varios residente a bisa cu “locual politiconan ta bisa ta mas bien ‘wishful thinking’. Nos tin problema pa kere nan.” Pero e mesun cinismo a keda expresa contra otro ciudadano den comunidad. Algun ta acusa e estilo di bida di otro pa nan problema di salud, y no e dump.
Espacio politiza
E estudio no ta pa busca ken tin culpa pa dump, pero pa mustra cu e daño ta resultado di decadanan di negligencia. Gobierno berdad ta haya culpa, pero e problema ta structural y no tecnico. Segun Laura Mathieu, e motibo pakico e intentonan pa soluciona ta faya ta pa motibo di demasiado politica, falta di placa of no pone dump como prioridad. Politica a bira asina mara na e situacion cu partidonan ta culpa otro. Pero, esaki ta preveni pa yega na solucion pa termino largo, particularmente pasobra no tin continuidad ora cu Gobierno cambia. Tur esaki ta conduci na remediacion di duracion cortico pa problemanan di duracion largo, cu ta haci tur e pasonan cu ta tuma te cu awor inefectivo.
E ta dificil pa defini interes di empleadonan publico cu inhusticia ambiental. Nan mester busca balans entre nan posicion y e problemanan cu nan ta topa cune y e presupuestonan cu ta bira menos. Y nan trabao ta na peliger pasobra ta existi e percepcion cu si pusha contra Gobierno, e presion ta bin bek. Un ambtenaar y un miembro di Parlamento cu a participa den e entrevistanan a bisa cu e tensionnan pa anda cu e problema di desperdicio ta produci hopi stress.
Falta di transparencia
E dimension politico ta conecta cu e problema di falta di transparencia. Manera Laura Mathieu a bisa Bon Dia Aruba den su entrevista, esaki a bira cla cu e combersacion cu Central Bureau di Estadistica, CBS. Den su rapport, Mathieu a skirbi cu un trahado di CBS a bisa cu a haci poco investigacion riba dump ya cu e tema ta demasiado politico. A tuma algun muestra 20 aña pasa, pero e rapportnan no ta disponible pa publico. “Esaki pa motibonan politico. Nos no por a obtene informacion riba nivel di polucion cu ta inaceptabel. Tur ciudadano mester tin acceso na data cu ta relata na risico pa nan salud,” ta e declaracion cu a duna. Un trahado na dump a bisa cu nan mester a firma un NDA, un ‘non-disclosure agreement’ (acuerdo di secresia) pa preveni’e pa comparti informacion riba dump. “E ta mustra comosifuera e asuntonan aki ta demasiado politico ora e ta trata proteccion e interes di esnan na poder of cu tin autoridad. Ora cu a puntra pakico no a haci investigacion riba salud y medioambiente, otro respondente a bisa cu e reaccion ta e motibonan por ta mira como politico.” E conclusion di Mathieu ta cu hopi biaha ta usa resultadonan di investigacionnan contra opositornan. Mas ainda, tin miedo cu ciudadanonan por entama caso contra Gobierno si tin relevacion riba dump. “Pero pa por bin cu solucion viable, Gobierno mester haci investigacion y publica e data.”
E problema di dump ta multifacetico y complica, y awor a bira un discusion politico. Segun e investigado no ta cuestion di punta dede, pero ya a bira un sistema riba su mes cu no ta parce di ta cambia. Particularmente, si esnan cu mas lo beneficia di cambio no tin poder y no por logra sosten pa nan causa.
Aunke Gobierno a anuncia cu dump lo cera na fin di 2022, mayoria respondente ta bisa cu nan no ta kere cu esey lo sosode. Pero comunidad di Parkietenbos ta confrontando un multiple di inhusticia ambiental, segun Laura Mathieu, mas cu cualkier otro parti di e isla, ya cu nan no tin acceso na aire y tereno limpi, y ningun poder. Y e investigacion riba inhusticia ambiental na Parkietenbos ta pa trece e storia di habitantenan dilanti. A pesar cu e tema ta hopi delicado y controversial, den ausencia di un contesta directo, e ta criticamente importante pa esnan afecta tin un stem, ta e conclusion.


text:
Riba diabierna 20 di november 2020, Dia Internacional di Derecho di Mucha, e empleadonan di Gabinete di Gobernador di Aruba a haci un donacion na Fundacion Ban Uni Man Pa Cria Nos Muchanan. E fundacion aki, for di tres diferente cushina, ta prepara desayuno na scol pa mas di 630 alumno cu no por haya esaki for di cas.
E placa di e donacion originalmente tabata destina pa un evento pa e empleadonan di Gabinete, cu a cancela e aña aki pa motibo di corona. Pa toch uza e placa cu a spaar na un manera balioso, a scoge pa e donacion di un solo biaha aki. E empleadonan di e Gabinete ta haya e fundacion aki importante como cu enseñansa ta un derecho fundamental di cada mucha, mescos cu cuminda y cos di bebe saludabel. Pa por siña bon na scol, bon alimentacion ta esencial.
Walter Maduro, cu for di 1986 ta traha na Gabinete di Gobernador di Aruba, na nomber di tur empleado a haci entrega di e cheque na Rachelle Roos (Secretaria) y John Fun (Presidente) di Fundacion Ban Uni Man Pa Cria Nos Muchanan.


text:
Resultado Global Baseball Match ayera:
- Hapon a derota Oropa ku skor di 4-3
Curt Smith a konektá 3 hit den 4 turno na bate ku 1 kareda anotá
Yurendell de Caster a konektá 2 hit den 4 turno na bate
Dashenko Ricardo no a konektá hit den 3 turno na bate
Shairon Martis a drenta komo relevista i permití 2 base por bola i 2 kareda
Resultadonan di Spring Training ayera:
- Detroit Tigers a derota Philadelphia Phillies ku skor di 6-0
- New York Mets a pèrdè di Atlanta Braves ku skor di 3-2
Andrelton Simmons ni Ozhaino Albies no a hunga den e partido aki
- New York Yankees kontra Baltimore Orioles
Didi Gregorius no a konektá hit den 3 turno na bate pa Yankees. Miéntras ku Jonathan Schoop a konektá 2 hit den 3 turno na bate ku 1 kareda anotá i otro empuha
- Pittsburgh Pirates a derota Tampa Bay Rays ku skor di 4-3
- St. Louis Cardinals a pèrdè di Houston Astros ku skor di 7-6
- Tampa Bay Rays a pèrdè di Boston Red Sox ku skor di 5-1
- Washington Nationals a pèrdè di Miami Marlins ku skor di 2-1
- Minnesota Twins a derota Toronto Blue Jays ku skor di 5-3
- Arizona Diamondbacks a pèrdè di Oakland Athletics ku skor di 6-5
- Chicago Cubs a pèrdè di Cleveland Indians ku skor di 10-6
- Chicago White Sox a derota Kansas City Royals ku skor di 6-2
- Cincinnati Reds a pèrdè di Milwaukee Brewers ku skor di 5-3
Carlton Daal no a hunga den e partido aki
- Colorado Rockies a empatá ku Los Angels Dodgers na 2 kareda
Roger Bernadina ni Jair Jurrjens no a hunga den e partido aki
- San Francisco Giants a pèrdè di San Diego Padres ku skor di 10-5
- Seattle Mariners a pèrdè di Colorado Rockies ku skor di 9-3
Jair Jurrjens a picha 2 entrada ponchando 2 batido i permitiendo 2 kareda
Partidonan di Spring Training pa awe:
- Boston Red Sox kontra New York Yankees
- Detroit Tigers kontra Washington Nationals
- New York Mets kontra Miami Marlins
- Pittsburgh Pirates kontra Philadelphia Phillies
- St. Louis Cardinals kontra Atlanta Braves
- Tampa Bay Rays kontra Minnesota Twins
- Toronto Blue Jays kontra Baltimore Orioles
- Cleveland Indians kontra Oakland Athletics
- Colorado Rockies kontra Seattle Mariners
- Kansas City Royals kontra Cincinnati Reds
- Milwaukee Brewers kontra San Francisco Giants
- San Diego Padres kontra Kansas City Royals
- Texas Rangers kontra Chicago White Sox
- Los Angeles Angels kontra Arizona Diamondbacks
Breve:
- Andrelton Simmons lo kuminsá mira akshon atrobe djaweps próksimo kontra New York Yankees. Simmons a leshoná su apdómen na final di febrüari i Atlanta Braves tabata kouteloso pa no trese e pelotero bek sin e la kaba di rekuperá. Ultimo siman Andrelton ya a kuminsá praktiká bateo i tambe tabata partisipá den práktikanan di fildeo. Segun informashonnan, Simmons lo hunga kuater pa sinku entrada den e partido di djaweps kontra Yankees promé ku e keda sustituí.
- Segun informashonnan, Wladimir Balentien lo ta kla pa subi e roster aktivo di Tokyo Yakult Swallows banda di di dos siman di aprel. Ayera Balentien tabata tei na e partido di Oropa kontra Hapon, e pelotero mester a keda for di riba e roster di e partidonan aki pa motibu di leshon na su ènkel.
- Segun reporteronan di beisbòl na Hapon, nan lo no keda straña si un ekipo di Hapon invitá Curt Smith pa un tryout. Curt a konektá 10 hit den 20 turno na bate den 5 partido na Tokyo Dome.


text:
Ta un Sita ku Un mucha Muher riba Facebook
Te ku na novosibirsk i Mi ta move riba con petersburgo
Mi ta guitara kontra di Un hende ku hende haar, Pa principante pasobra e ta Un pruebaSala di kresementu di, kortiku Kabei kòrá, regularmente ta sali den. Mi a traha ku personanan Mi, mi no tin miedu, Nan rasgos facil parse di Ta agradabel den buska di Un adecua i content interlocutor. No tin diferensia kaminda bo Ta biba.
E -aña di edat, di Falsu mucha
Tin dieshete aña. por bisa largu, ma ta Importante ta ku por saca Bo ta e ta bunita Dushi i educa mucha. Ta trankil, trato na alkohòl I e trabao, i ta Bira e visual, no ta Na moda, ma pa e Regalo deseo mi kuestion di sorto. Tin hopi ofisina i interes, Ma bai fini mi ta malu. Esaki ta solamente un parti Chikitu di e lo mi Por bisa.


text:
Awor ta na Rutte pa eliminá kaptividat sosial ekonómiko di e yu di Kòrsou bou di huma di Isla
Resientemente gabinete Rutte a instalá e Komishon Nashonal 200 aña di Reino, pasobra denter di poko Reino Hulandes ta eksistí 200 aña. Un reino ku no ta enserá Hulanda so. Nò. Sino un reino ku tambe konosé teritorio ultramarino. Parsialmente danki na e teritorionan akí Hulanda oropeo awendia tin su libertat.
Idealnan manera libertat i hustisia tin hopi balor, anto hulandesnan ta tuma esaki komo algu normal. Pero esaki no ta konta pa tur kaminda, tampoko denter di Reino Hulandes. Pa ta spesífiko e no ta konta pa habitante di Kòrsou ku ta biba bou di huma di Isla, e refineria ku dékada tras di dékada ta susha medio ambiente mas i mas. Durabilidat no ta eksistí den su glosario. Mi ta laga tur detaye di siensia natural un banda, ta basta ku mi menshoná algun prefiho importante. Pa aña ta yora sikiera 18 morto pa motibu di emishon di 50 mion kilo di dióksido di suafel i supstansha fini (mas ku tur refineria na Hulanda huntu), manera por lesa den relatonan di Ecorys-NEI di 2005. Lógikamente ta muchu mas ku esaki pasobra no ta midi emishon di hopi otro materia shushou. Ademas míles di hende ta keha pa loke ta trata nan salú. Lamentablemente mayoria di biaha ta e mes hendenan. Na Kòrsou bientu di pasat ta reina, ke men e bientu ta supla den mesun direkshon i ta plama kantidat enorme di materia venenoso ku ta kousa kanser den e mesun barionan, dia tras di dia. Ta e poblashon di klase soshal abou. E habitantenan akí (hopi biaha ku tiki skol so) ta biba masha bou di nivel di pobresa. Nan ke move sí, segun un enkuesta di GGD di 2007, pero ku kua sèn awor? Bon mirá gobièrnu a kue nan prezu di un manera sosial ekonómiko, ta stroba nan libertat
Refineria no ta aster pèrmit di molèster. Na promé instansha ta gobièrnu di Kòrsou ta responsabel pa mantenshon di mando. Ta asina korte di hustisia di Islanan Abou i Islariba a disidí. Gobièrnu di Kòrsou sinembargo ta ninga pa mantené i asta ta nenga ku refineria Isla ta aktua ilegal. P’esei nunka a but refineria. Korte sí tin otro opinion: Isla ta aktua ilegalmente, asina korte a huzga. Hurídikamente esaki ta algu bon, pero den práktika esaki no ta solushoná nada ainda, pasobra Isla ta sigui kometé su delitunan ku ta kousa strukturalmente morto di hende. Pero Statüt di Reino Hulandes ta laga espasio pa speransa, pasobra na di dos instansha gobièrnu di reino ta responsabel. Segun artíkulo 43 di Statüt gobièrnu di reino, a base di funshon di garantia, mester intervení ora tin kuestion di maneho defisiente. Tambe ora ta violá derecho humano i otro libertatnan.
Anto ta nèt esaki ta pasando na Kòrsou, ta mi siertitut (mira por ehèmpel artíkulo 24 di e deklarashon di derecho di mucha). Mi no ta para mi so, den e pensamentu akí. Promé minister Rutte ta pensa meskos. Na aña 2007 el a bisa den e matutino Spits ku e gobièrnu di reino di e tempu ei mester a intervení ‘si ta nodi ku un instrukshon di mando’. Na 2008, komo presidente di frakshon di VVD el a hasi pregunta na sekretario di estado di e tempu ei, Bijleveld. Huntu ku parlamentarionan di Groen Links, SP, PvdA i CDA Rutte a mustra riba e maneho indebí di mandatarionan di Kòrsou pa loke ta trata refineria Isla. Ta mas ku kla. Promé minister Rutte tin ku karga su responsabilidat a base di Statüt di Reino Hulandes. Ma tin mas moral.
Bien bèrdè por bisa ku Adolf Hitler a stroba libertat di Hulandesnan oropeo na un manera pisá. Danki Dios tabatin aliadonan. Nan a lucha pa nos libertat, na tera, riba laman i den aire. Demanda pa kerosin tabata masha grandi e tempu ei, òf sitando promé minister Gerbrandy ku a bisa na Radio Oranje: “Nos ta bai gana e guera akí riba olanan di zeta i kargonan di bouksit.” Ta e palabranan históriko akí ta desvelá e importansha ekonómiko i militar di Kòrsou den e Segundo Guera Mundial. Refineria Isla, e tempu ei den man di SHELL, huntu ku refineria di Aruba, a suministrá mas ku mitar dje kerosin pa e aliadonan, segun Liesbeth van der Horst den su buki Wereldoorlog in de West: Suriname, de Nederlandse Antillen en Aruba 1940 – 1945. Hopi Yu di Kòrsou e tempu ei a traha duru pa libertat sosial ekonómiko di e hulandes oropeo. Awóraki ta toka na promé minister Rutte pa eliminá kaptividat sosial ekonómiko di e kurasoleñonan bou di huma di Isla.
Sí, manera mi di: e mesun refineria ku a trese Hulanda oropeo asina tantu: libertat.


text:
Entertainment
Home Entertainment
Cooper Hefner, lo bira e heredero di e imperio cu Hugh Hefner a laga...
Cooper Hefner, " Prins di Play boy" Hugh Hefner, fundado de e revista Playboy, a casa tres biaha y for di e matrimonionan aki ela...
Luis Fonsi, Ricky Martin, Nicky Jamm y Chayanne a uni pa yuda Puerto Rico
San Juan, Puerto Rico: Dialuna e artistanan grandi, Ricky Martin, Chayanne, Luis Fonsi y Nicky Jam, a tuma un avion cu destino San Juan,...
Concepto di self service consession di The Cinemas ta pa tin menos fila
ORANJESTAD, Aruba: The Cinemas a introduci un self service concession. E self service station ta un concepto cu a wordo introduci na Merca y...
Marilyn Manson a keda hospitalisa despues cu ela keda herida durante un concierto
New York, U.S.A.- E conocido cantante Marilyn Manson, a keda hospitalisa na New York despues cu ela keda herida na momento cu un parti...
E Arubiano Curt Fortin, kende ta un celebridad na Hulanda a participa den e...
Amsterdam, Hulanda: E programa di television na Hulanda, Adam Zoekt Eva, ta un reality serie, cua ta wordo pasa na RTL5. E prome episodio...
Tur cos ta cla pa e di dos Aruba Bank Student Chef Challenge ...
ORANJESTAD, Aruba: Diaranson durante un “Kick-off Meeting” na Aruba Bank tur studiante y restaurant participante a topa cu otro. Durante e encuentro aki nan...
Famia di MetaCorp a tene “Family Day” riba De Palm Island
ORANJESTAD, Aruba: E famia di MetaCorp a bini hunto diasabra na De Palm Island pa nan grandioso actividad di dia di famia. Na e...
YMCA Aruba lo tin nan di dos Free Family Fun Day Lo tin weganan...
ORANJESTAD, Aruba: E aña aki YMCA Aruba ta organisa nan di dos Free Family Fun Day, cual ta un actividad cu aña pasa a...
RIU Hotels & Resorts a celebra siman di “House Keeping”
ORANJESTAD, Aruba: Riu Palace Aruba y Riu Palace Antillas a celebra siman di “House Keeping” cu diferente actividad cu e empleadonan. Nan tabata masha...
YMCA Aruba lo tin nan di dos Free Family Fun Day
ORANJESTAD, Aruba – E aña aki YMCA Aruba ta organisa nan di dos Free Family Fun Day, cual ta un actividad cu aña pasa...


text:
Korsou
Cannabis medisinal mester bira un prioridat si bèrdat hende ta sentral
Dianan 15 pa 23 di mei último, komishon di salú di Parlamento a hasi un bishita di trabou na Colombia tokante e tema di cannabis medisinal. E biahe a kuminsá na Bogotá ( sentro di Gobernashon di Colombia) kaminda e komishon a keda risibí dor un delegashon multidisiplinario di e diferente ministerionan i departamentonan di Gobièrnu ku ta enkargá ku henter e kadena di cannabis medisinal for di optené lisensia, kultivo, kontrol di kalidat, industria te na eksportashon.
Durante di e enkuentronan aki e komishon por a eksperensiá kon henter e proseso di lei a kana na Colombia for di 2017 i kon esaki formalmente a keda ehekutá, pero tambe e diferente desafionan i kambionan nesesario atraves di tempu i asina saka lo makismo di e bunita industria aki.
Aktualmente Colombia tin 15 mil hèktar di kultivashon, kaminda 17.5 persona pa kada hèktar ta haña trabou for di kultivo te laboratorio ( sin e trabou nan indirekto).
Na Bogotá e bishita ofisial a konkluí ku e Minister di Salubridat i bienestar sosial Dr.Fernando Ruiz Gomez Promé ku e delegashon a sigui pa Medellin, kaminda a bishitá un kultivo di Cannabis ,QualCann na Bogotá. E bishita aki tabata realmente un eksperensia úniko kaminda por a tuma nota di e invershon for di kultivo te ku e proseso di zeta di CBD bou di normanan di kalidat ku e keda hasí na e empresa aki.Tambe tabata interesante pa opservá na QualCann kon e parti komersial di simia, ta un parti importante di desaroyo di e sektor aki.
Na Medellin nos a bishita un konsepto bunita “Siembra viva” di akrikultura unda dos hòben bankero a disidi di bai kultiva orgánikamente i alabes sostené agrikultornan ku nan distribushon i enseñasa kon pa por kultiva mas sostenibel ku por ehempel kompost kompletamente orgániko.
Despues na Medellin nos delegashon a bishita otro tipo di kultivonan mas chikitu ku invershonnan konhuntamente pa por traha mas efisiente ku rekursonan finansiero. E biahe di trabou a kontinuá ku bishita na e ekspo di BizzCann, kaminda tabatin e diferente oradornan di taya internashonal i lokal ku a presenta tópikonan interesante di Cannabis medisinal dilanti.Esnan ku resaltá sin duda tabata esun di Dra.Sandra Carillo kende a trese dilanti kon e uso di cannabis medisinal sientifikamente por aportá na bida na e ser humano i dignidat di hende dor di suministrá CBD pa dolónan króniko ,epilepsia, kuido kalitativo di pashèntnan terminal di kanser dor suminstra di un dòkter ku a keda formá riba e materia aki, i no manera aktualmente meskos ku na Kòrsou ta permití tur tipo di zeta di CBD keda importá sin konosementu nesesario.
Otro orador veterinario a splika kon efisiente e uso di CBD den kuido di animal na momento ku suministrá esakinan korektamente.Otro tόpiko tambe interesante tabata e asina “pharma economics” ku ta mustra kon mundialmente Gobièrnunan ta gasta miónes na remedinan di doló ku ta duna efektonan sekundario ku por kondusí na morto ,miéntras ku por spar miónes usando Cannabis medisinal suministrá pa dòkternan i spesialistanan i asina baha gastunan di uso di remedinan di doló i tambe redusí e efektonan sekundario ku ta afektá salu.
Mientras den e èkspo tabata tin eksposishon di diferente produktonan produsi ku CBD ,for di sèrbes te na kòsmetika, pero tambe henter e industria di “vape” ku aki na Kòrsou tambe kresiendo.
Komo Parlamentario responsabel tabata sumamente importante pa por a risibí asina tantu informashon edukativo na nivel, riba e tema di cannabis medisinal.Awor ta na Gobièrnu pa sigui ku e proseso di lei den Parlamento i asina konhuntamente nos krea un sektor nobo ekonómikamente, i alabes kontribuí na salú di nos komunidat.


text:
Siendo cu Danna ta den su ultimo aña escolar y trahando alabes, locual a motive pa participa e aña aki na e eleccion di Miss Aruba ta door cu esaki semper tabata un di su soñonan desde chikito, pero e no tabata sa cu e lo ta asina pronto. E organizacion di Miss Aruba a acerca Danna y nan a bise, cu e aña aki ta e di 50 aniversario di Miss Aruba y nan ta bay hacie full diferente. Esey a motive, pa reta su mes den algo nobo y el a dicidi di bay p’e.
Su preparacion pa bay participa pa Miss Universe tabata hopi intenso. Danna su dia tabata cuminsa 4.30 di mainta, e ta prepara y bay gym te 6.30. Pa 6:50 e tabata na fundacion Respaldo, cuminsando su trabou como enfermera. Despues di esey e tabata bay les di cabey, pasarela, pregunta cu contesta y Ingles. E tabata yega cas 10.30 di anochi y e tabata prepara tur cos pa e dia siguiente.
Un momento di debilidad pa Danna te cu awor ta ora el a bin Aruba, cu e mester a laga su tata, famia y su amistadnan na Colombia y cuminsa un bida nobo na Aruba. Esey tabata un momento di debilidad, cu e ta keda toch eternamente gradici, paso esey a lage madura y crece como persona, siñando cu tur cos ta bin pa algun rason y paso Dios tin plan grandi pa bo y bo mester djis confia den Dje.
Den edicion di 25 Aniversario FOCUS Reconocimento por lesa e entrevista completo cu Danna Garcia, cu ta ilustra e portada cu su beyesa y carisma. Nos ta desea Miss Aruba tur clase di EXITO awe nochi den e certamen di Miss Universe 2019!


text:
about 15 hours ago
24 di juni 2022: Segun resumen semanal di awe diabierna, 851 persona a recupera den e siman aki y un total di 615 caso nobo di COVID-19 a keda registra. E cantidad di casonan activo di COVID-19 pa awe ta 469 y cantidad di fayecidonan relaciona cu COVID-19 a aumenta…
Datos ta ilustra casonan nobo di COVID-19 cu un averahe semanal di 88 caso positivo pa dia y un averahe di ‘Positivity rate’ semanal di 49% pa dia.
about 15 hours ago
Economia di Aruba ta recuperando prosperamente. Den e lunanan di april y mei turismo a supera e nivel di prome cu pandemia di 2019. Aruba mester probecha di e periodo di recuperacion aki pa pone su presupuesto na ordo. Ta imperativo pa Aruba sigui e recomendacionnan di CAft den e…
Economia di Aruba ta recuperando prosperamente. Den e lunanan di april y mei turismo a supera e nivel di prome cu pandemia di 2019. Aruba mester probecha di e periodo di recuperacion aki pa pone su presupuesto na ordo. Ta imperativo pa Aruba sigui e recomendacionnan di CAft den e presupuesto aproba di 2022, reduci e deficit di financiacion na 2022 y logra un surplus di 1 porciento di e PIB den su presupuesto for di 2023. Reduccion di e debe publico di AWG 5.900 miyon (aproximadamente 104% di e PIB) te na un nivel aceptabel ta sigui ta un tarea importante. Ademas, mester introduci reforma pa garantisa e sistema di seguridad social pa e generacionnan futuro.
Sostenibilidad di debe
E panorama plurianual, manera presenta den e presupuesto aproba di 2022, ta mustra cu e deficitnan di financiacion lo keda te y cu 2026. Door di esey e debe publico nominal lo sigui aumenta den e proximo añanan. Entretanto interes ta sigui subi y ta preparando refinanciacionnan robusto. Ta esencial pa Aruba reduci su deficitnan, pasobra si no e gastonan di interes ta bira incontrolabel. CAft ta haya necesario cu mester reduci e deficit di financiacion e aña aki mes caba y cu for di otro aña lo tin un surplus di 1% di e PIB. Tambe sostenibilidad di e debe publico di Aruba ta haci esey necesario.
Presupuesto 2022 y 2023
For di april 2022 turismo ta superando e nivel di prome cu pandemia. Cu e recuperacion rapido aki tambe economia ta recuperando prosperamente. Segun e ultimo cifranan, aña pasa economia a crece cu 17,2 porciento. A pesar di esey e presupuesto di 2022 ta mustra un deficit di financiacion di AWG 236 miyon pa e sector publico (4,2 porciento di e PIB). CAft a haci recomendacion na e presupuesto di 2022, cu particularmente ta vigila control di gasto. E gastonan pa bien y servicio ta aumenta den presupuesto cu 22 porciento en comparacion cu e añanan di prome cu pandemia, mientras cu no ta splica suficientemente e necesidad di e aumento considerabel di gasto aki. E gastonan di personal y e contribucionnan di pais na e empresanan di gobierno tambe ta aumentando innecesariamente. Te ainda no a sigui e recomendacionnan di CAft, y door di esey por lo pronto e deficit di financiacion ta innecesariamente halto e aña aki.
Reforma fiscal
For di 2023 lo implementa un reforma fiscal, di cual introduccion di un IBA (BTW/VAT) ta un parti importante. E entradanan fiscal proveniente di e reforma aki ainda no a keda suficientemente splica den e presupuesto. Consecuentemente, no por determina e grado di realismo di e entradanan fiscal suficientemente. Mester señala cu e proceso legislativo di e introduccion no a cuminsa ainda. E hecho di no alcansa e fecha di introduccion previsto, esta dia 1e. di januari 2023, lo tin un influencia negativo riba e cantidad di entrada fiscal y riba e saldo di financiacion na 2023.
Reforma den seguridad social y cuido ta necesario pa garantisa sostenibilidad di e sistema pa e generacionnan futuro. Economisacion di AWG 60 miyon den cuido ta un prome paso pa cuido sostenibel y lo mester garantisa cu Pais Aruba no mester contribui a corto plaso pa compensa e deficitnan di AZV. Debi cu ainda no a formalisa introduccion di un contribucion propio y reduccion di e lista positivo di remedi, Aruba ta spera di no alcansa e obhetivo di economisacion aki di AWG 60 miyon na 2022. Sinembargo, ta di gran importancia pa ehecuta e medidanan di economisacion na termino cortico. Un retraso den introduccion di e medidanan aki ta conduci na perdida di economisacion. Den caso di falta di compensacion pa e perdidanan di economisacion aki, e resultado di AZV lo keda afecta negativamente, y cu esey e saldo financiero di Pais Aruba, den caso cu un contribucion nacional ta necesario pa compensa e deficit di AZV.
Maneho financiero
Maneho financiero y e ciclo di hustificacion di Aruba no ta na ordo. Elaboracion di e cuentanan anual di 2019 y 2020 a sufri ainda mas tardansa, loke a provoca un retraso konsiderabel. E retrasonan aki ta resultado di deficiencia den e maneho financiero.
Dia 23 y 24 di juni 2022 CAft a haci un bishita na Aruba y a hiba combersacion cu Gobernador, Ministro di Finansa y Cultura, Conseho di Ministro y e Comision di Finansa, Organisacion Gubernamental, Cultura y Deporte di Parlamento. Tambe CAft a combersa cu Controlaria General (ARA) y cu e directoradonan di Banco di Seguro Social (SVb) y di Hospital Dr. Horacio E. Oduber (HOH).
about 15 hours ago
Recientemente Oficina di Turismo, A.T.A., a organiza su Global Marketing Meetings unda diferente miembro di e ekiponan di Norte America, Latino America y Europa a reuni cu miembronan di e ekipo na Aruba. Debi na e pandemia, esaki ta prome biaha den mas cu 2 aña cu por a reuni…
Recientemente Oficina di Turismo, A.T.A., a organiza su Global Marketing Meetings unda diferente miembro di e ekiponan di Norte America, Latino America y Europa a reuni cu miembronan di e ekipo na Aruba. Debi na e pandemia, esaki ta prome biaha den mas cu 2 aña cu por a reuni tur hende en persona cu e proposito di reconecta pa asina por sigui traha hunto y prepara strategianan pa 2023 y e añanan despues!
Di parti di e ekipo di A.T.A. na Aruba a comparti informacion di e industria, desaroyonan tumando luga na Aruba, mercadeo digital, proyectonan y algun otro iniciativanan.
Cada mercado a presenta tambe e situacion y pronostico pa e resto di 2022 como tambe expectativanan di recuperacion y oportunidadnan pa 2023. E ekiponan por a comparti tambe nan “best practices” cu otro pa asina inspira y duna ideanan cu lo por wordo aplica na otro mercadonan.
Pa conclui e siman, a bay diferente hotel y establecimento nobo pa di e forma ey tur coleganan di e mercadonan por conoce mas di e cambionan di producto y luganan nobo cu por comparti ora di promociona Aruba. Por ultimo a bishita Aruba Airport Authority unda a ricibi un presentacion extenso y por a wak tambe diferente cambio andando pa asina mehora e experiencia di e bishitantenan cu ta haci uzo di aeropuerto.
Tur e informacion ricibi lo wordo uza pa prepara e Corporate Plan & Budget pa 2023, cu input di e mercadonan. A.T.A. ta premira cu 2023 lo ta un aña di continuacion di recuperacion y di oportunidadnan nobo.
about 17 hours ago
Prome Minister Evelyn Wever-Croes: Aclariando dudanan cu cierto lider sindical a expresa Durante e dianan aki, por a tuma nota di expresionnan di cierto lider sindical cu ta expresa duda den locual cu Gobierno ta trece dilanti te hasta bisando cu Prome Minister di Aruba ta gaña pueblo. Prome Minister…
Prome Minister Evelyn Wever-Croes: Aclariando dudanan cu cierto lider sindical a expresa
Durante e dianan aki, por a tuma nota di expresionnan di cierto lider sindical cu ta expresa duda den locual cu Gobierno ta trece dilanti te hasta bisando cu Prome Minister di Aruba ta gaña pueblo. Prome Minister Evelyn Wever-Croes, durante Conferencia di prensa di Gobierno di Aruba, a aclaria e expresionnan haci door di sindicato y un biaha mas a splica tocante e trayecto pa logra kita e recorte salarial.
Premier di Aruba a enfatisa cu e trayecto cu ta encaminando ta basa riba hecho y ta netamente locual cu Gobierno ta papiando di dje ya pa 8 luna largo caba, den tur transparencia y claridad como tambe na un manera comprendibel pa tur, incluyendo sindicatonan. Den tur comunicacion, radio, television, corant y medionan social, Gobierno a percura pa informa tocante e trayecto pa logra kita recorte. Mas ainda, Prome Minister y Secretario di Estado di Reino ta papia riba mesun nivel y mesun cos ora ta trata di e topico aki.
Prome Minister a duna di conoce cu ya desde october aña pasa Gobierno a haci peticion na Hulanda pa e aña aki, 2022, presupuesta y paga e placa cu a wordo corta den e di dos mita di aña. Na januari Gobierno a sinta cu sindicatonan, sinembargo nan no tabata contento pasobra nan tabata kier ful e 12.6% mesora. Gobierno na e momento ey a splica e sindicatonan, detayadamente, den tur transparencia y claridad, cu esaki no tabata posibel financieramente pa Pais Aruba carga esaki.
Na februari, despues cu a haya contesta di Hulanda cu no mag stop e recorte, toch Aruba a sigui insisti. Consecuentemente na mei a delibera cu Secretario di Estado di Reino, señora Alexandra van Huffelen riba esaki, y riba dia 20 di mei, van Huffelen a informa cu a logra convence su Conseho di Minister na Hulanda, pa permiti Aruba cuminsa cana e caminda, contal Aruba cumpli cu algun condicion. E informacion aki a keda publica den un relato di prensa door di Secretario di Estado, cu e plan pa bay Conseho di Reino dia 24 di juni pa nan aproba esaki. Y esaki a pasa tambe diabiern 24 di juni.
Lamentablemente, Prome Minister a expresa, Corsou y Sint Maarten a pidi pa pospone e Conseho di Reino aki y ta sigui na mesa cu Hulanda. Den fin di siman, na momento cu Secretario di Estado tabata na Aruba pa reunionnan riba nivel di Gobierno cu Aruba, Corsou, Sint Maarten y Hulanda, Aruba a yega na acuerdo cu Hulanda na condicionnan cu a wordo aproba den Conseho Minister di Reino.
Concluyendo, Prome Minister a enfatisa cu Aruba na e momentonan aki ta un paso mas cerca den direccion di pone e recorte salarial den pasado, cuminsando cu e pago na juli. Aworaki cu positivismo y optimiso lo wak pa cumpli cu e condicionnan y sigui padilanti.
about 17 hours ago
Biblioteca Nacional Aruba ta anuncia cu pa Festival di Buki pa Mucha 2022 e tema ta ‘Biba Natura-Lesa!’ y ta hiba mucha den naturalesa. Asina e tema ta stimula pa lesa buki di naturalesa, mata, bestia y mucho mas. Festival di Buki pa Mucha 2022 ta tuma lugar den siman…
Biblioteca Nacional Aruba ta anuncia cu pa Festival di Buki pa Mucha 2022 e tema ta ‘Biba Natura-Lesa!’ y ta hiba mucha den naturalesa. Asina e tema ta stimula pa lesa buki di naturalesa, mata, bestia y mucho mas. Festival di Buki pa Mucha 2022 ta tuma lugar den siman di dia 7 di november pa dia 11 di november. Apertura ta tuma lugar diabierna 4 di november na Cas di Cultura.
Ban den naturalesa y descubri con por yuda mata y bestia manera parha y yuwana. Siña di tur bestia na Aruba den bukinan di bestia of lesa storia di aventura den naturalesa y explora ilustracion bunita den bukinan di plachi. Ban pafo den naturalesa ban, descubri kico tur tin!


text:
Katoliko
Vatikano ta desvelá e Dokumento Preparatorio ku detayenan di e próksimo Sínodo di Obispunan
Pa Miguel Pérez Pichel | ACI Prensa
Djamars 7 di sèptèmber Santa Sede a publiká e Dokumento Preparatorio di e di XVI Asamblea General Ordinario di Sínodo di Obispunan, kompañá di un Vademecum den kua ta detayá e struktura di e Sínodo, su fasenan i su metodologia.
E Sínodo, titulá “Pa un Iglesia sinodal: komunion, partisipashon i mishon”, lo kuminsá dianan 9 i 10 di òktober de 2021 na Roma i dia 17 di òktober den kada Iglesia partikular. E proseso lo konkluí den e di XVI Asamblea General Ordinario di e Sínodo di Obispunan den òktober 2023. En definitivo, ta trata di un Sínodo tokante sinodalidat.
E pregunta esensial na kua e Sínodo di Obispunan lo trata na kontestá ta lo siguiente: “Kon ta realisá awe, na diverso nivel (for di e lokal na e universal) e ‘kanamentu huntu’ aki ku ta permití Iglesia anunsiá e Evangelio, di akuerdo ku e mishon ku kua el a ser konfiá; i kua pasonan e Spiritu ta ta invitá nos pa dal pa krese komo Iglesia sinodal?”.
E ophetivonan di e Sínodo, segun e Dokumento Preparatorio, ta, na promé lugá, “rekordá tokante kon e Spiritu a guia e kaminda di Iglesia den historia i ta yama nos na huntu ser testigunan di e amor di Dios”.
A kontinuashon, “biba un proseso eklesial partisipativo i inklusivo, ku ta ofresé na kada un –en partikular esnan ku pa diverso rason ta den situashonnan marginal– e oportunidat di ekspresá nan mes i di ser skuchá pa kontribuí den konstrukshon di e Pueblo di Dios”.
Na di tres lugá, “rekonosé i apresiá e rikesa i variedat di e donnan i di e karismanan ku e Spiritu ta parti libremente, pa e bon di e komunidat i na fabor di henter e famia humano”.
Un di kuater ophetivo ta “eksperimentá modanan partisipativo di ehersé e responsabilidat den anunsio di e Evangelio i den e kompromiso pa konstruí un mundu mas bunita i mas habitabel”.
Tambe “eksaminá kon responsabilidat i poder ta ser bibá den Iglesia, i e strukturanan ku kua na ta ser atministrá, kaminda prewisionan i práktikanan desordená ku no ta radiká den e Evangelio ta bini ariba i ta trata na kombertí nan”.
E di seis ophetivo sitá pa e Dokumento Preparatorio ta “sostené e komunidat kristian komo suheto kreibel i sosio konfiabel riba kamindanan di diálogo sosial, sanashon, rekonsiliashon, inklushon i partisipashon, rekonstrukshon di demokrasia, promoshon di fraternidat i di amistat sosial”.
“Regenerá e relashonnan entre e miembronan di e komunidatnan kristian, asina manera tambe entre e komunidatnan i otro gruponan sosial, por ehemplo, komunidatnan di kreyentenan di otro konfeshonnan i religionnan, organisashonnan di e sosiedat sivil, movementunan popular, etcetera”, lo ta e di shete ophetivo.
Por último, “favoresé balorashon i apropiashon di e frutanan di e resien eksperensianan sinodal na nivel universal, regional, nashonal i lokal”.
Segun e Vademecum, dokumento distribuí huntu ku e Dokumento Preparatorio, e Sínodo lo tin kuater fase.
E promé lo ta e Fase Diosesano, un fase si skucha kaminda lo pidi kontribushon di parokianan, movementunan di laikonan, skolnan i universidatnan, kongregashonnan religioso, komunidatnan kristian, gruponan di akshon sosial. movementunan ekuméniko e interreligioso i otro gruponan.
E di dos fase lo enbolbí e Konferensianan Episkopal i e Sínodonan di e Iglesianan Oriental, ku lo ta enkargá pa kompilá tur e aportashonnan di e Fase Diosesano i lo elaborá un síntesis den un Enkuentro Presinodal. Di e enkuentro aki lo Sali un promé Instrumentum Laboris ku e Sekretaria General di e Sínodo di e Obispunan lo publiká.
E di tres fase lo ta e Fase Kontinental, kaminda, den diferente enkuentro kontinental (shete en total, un pa kontinente), lo produsí shete Dokumento Final ku lo duna forma na e di dos Instrumentum Laboris, ku lo esun ku lo guia e trabounan di e Tatanan Sinodal den e Asamblea di òktober 2023.
Por último, e di kuater fase lo ta selebrashon di e Asamblea di e Sínodo di Obispunan presidí pa Papa Francisco na Roma.
Ta kòrda ku e Dokumento Preparatorio, ta un instrumento “pa faboresé e promé fase di skucha i konsultá e Pueblo di Dios den Iglesianan partikular”, ku lo desaroyá di òktober 2021 pa aprel 2022.
Un yamada pa kana huntu
E Dokumento ta presentá e Sínodo komo un yamada pa kana huntu den un konteksto di kambionan históriko di un sosiedat marká pa e tragedia global di e pandemia di COVID 19, desigualdatnan i inhustisia den un humanidat ku “kada be ta aparesé mas sakudí pa prosesonan di masifikashon i di fragmentashon”.
E situashon aki, “ku, no opstante e diferensianan grandi, ta uni henter e famia humano, ta pone na prueba e kapasidat di Iglesia pa kompañá personanan i komunidatnan”.
Den e kaso konkreto di kristiannan, ta señalá ku no por ignorá esaki. Pues, miéntras ku tin paisnan i regionnan di mundu kaminda mayor parti di e poblashon ta katóliko òf ta pertenesé na diferente denominashon kristian, “ta eksistí otro paisnan den kua katólikonan ta un minoria; den algun di e paisnan aki, katólikonan, huntu ku otro kristiannan, ta eksperimentá formanan di persekushon, inkluso mashá violento i hopi be martirio”.
“Si, di un banda, ta predominá un mentalidat sekularisá ku tin e tendensia pa ekspulsá religion di e espasio públiko, di otro banda, ta eksistí un integrismo religioso, ku no ta respetá libertat di otronan, ya alimentá formanan di intoleransia i di violensia, ku tambe a reflehá den e komunidat kristian i en su relashonnan ku e sosiedat”.
Un Iglesia sinodal
Den e Dokumento ta rekordá tambe ku sinodalidat ta un tradishon mashá antiguo den Iglesia. Iglesia, nan ta destaká, ta “konstitutivamente sinodal”. Sinodalidat “ta muchu mas ku selebrashon di enkuentronan eklesial i asambleanan di obispunan òf un kuestion di simpel atministrashon interno den Iglesia; sinodalidat ta indiká e forma espesífiko di biba e obra di Iglesia”.
Skucha Skrituranan
Asina mes, ta establesé un relashon entre e “kanamentu huntu” di e Iglesianan den e Sínodo i skuchamentu di e Palabra di Dios i su ponementu den práktika.
Den e sentido aki, ta apropiá ku konstrukshon di un Iglesia sinodal ta inspirá den dos imágen di Skritura: e representashon di e esena komunitario “ku konstantemente ta kompañá e kaminda di evangelisashon” i “e eksperensia di de Spiritu den kua Pedro i e komunidat primitivo ta rekonosé e riesgo di pone límitenan inhustifiká na e ko partisipashon di fe”.
Katoliko
Papa Francisco: Futuro saserdotenan mester ser evaluá integralmente
Papa Francisco a bisa djabièrnè ku ora un persona ta konsiderá e vokashon saserdotal, ta nesesario evalu’é integralmente pa por tin saserdotenan ku ta kapas pa komuniká e bondat di Dios.
Asina e Tata Santu a indiká dn e Palasio Apostóliko di Vatikano, den e oudiensia konsedé na e formadornan di e Seminario Arzobispado de Milán (Italia), na okashon di e di 150 aniversario di e revista “La Scuola Cattolica” (E Skol Katóliko).
“Ora ta diserní si un persona por inisiá òf konsiderá un rekorido vokashonal, ta nesesario investig’é i evalu’é di moda integral”, Papa Francisco a splika den su diskurso djabièrnè 17 di yüni.
Den e sentido akí, el a kontinuá, “mester tene kuenta ku nan moda di biba afektonan, relashonnan, espasionan, ròlnan, responsabilidatnan, asina manera debilidatnan, temornan i desekilibrionan”.
“Henter e trayekto mester aktivá prosesonan ku ta buska na forma saserdotenan i esnan konsagrá madurá, ekspertonan den humanidat i serkania, i no funshonarionan di lo santu”, Papa Francisco a enfatisá.
Pa esaki, e Tata Santu a resaltá, “superiornan i formadornan di e seminario, esnan ku ta kompañá nan i e personanan den formashon ta yamá na krese diariamente na e plenitut di Kristu p’asina ku, atraves di e testimonio di kada un, e karidat di Kristu ta manifestá su mes mas klaramente”.
Papa Francisco tambe a bisa e formadornan ku “e seminaristanan i hóbennan den formashon mester por siña mas di boso bida ku di boso palabranan, nan mester por siña e bondat di boso obedensia, e trabou di boso dedikashon, e generosidat ku esnan pober di boso sobriedat i disponibilidat, paternidat di boso afekto kasto i no posesivo”.
“Nos ta konsagrá pa sirbi e Pueblo di Dios, pa atendé ku e heridanan di tur hende, kuminsando ku esnan mas pober”, Papa a enfatisá.
Mundu, Papa Francisco a kontinuá, “mester di saserdotenan kapas pa komuniká e bondat di Señor na esun ku ta eksperimentá piká i frakaso, saserdotenan eksperto den humanidat, pastornan dispuesto na kompartí alegria i sufrimentu di e rumannan, hòmbernan ku sa na skucha e gritu di esnan ku ta sufri”.
Renobashon i kuido di vokashonnan
E Tata Santu tambe a dediká un momento di su reflekshon na renobashon di vokashonnan saserdotal.
“Renobashon i futuro di vokashonnan ta posibel únikamente si tin saserdotenan, diákononan, esnan konsagrá i laikonan bon formá”, Papa Francisco a enfatisá.
“Kada vokashon partikular ta nase, krese i ta desaroyá su mes den kurason di Iglesia, i esnan ‘yamá’ no ta manera padestul ku ta aparesé diripiente. E mannan di Señor, ku ta duna forma na e ‘barinan di klei’, ta operá atraves di e kuido ku pasenshi di formadornan i kompañantenan.
Na nan, Papa Francisco a sigurá, “ta konfia e servisio delikado, eksperto i kompetente pa kuida e nasementu, e kompañamentu i disernimentu di vokashonnan, den un proseso ku ta rekerí hopi bondat i konfiansa”.
Servisio di teologia
E Tata Santu tambe a papia di e importansia di teologia i di e nesesidat pa por tin personanan kapas pa splika esaki na e mundu di awe.
E komunidat “mester di trabou di esnan ku ta buska na interpretá fe, tradusié i bolbe tradusié, pa hasié komprensibel, pa eksponé ku palabranan nobo: un trabou ku lo mester bolbe hasié di nobo ku kada generashon”.
Ta pesei, “Iglesia ta enkurashá i ta sostené e esfuerso aki, e difikultat pa bolbe definí kontenido di e fe den kada époka, den e dinamismo di e tradishon”.
Den e sentido akí, Papa Francisco a kontinuá, “e lenguahe teológiko semper mester ta bibu, dinámiko, e no por hasi otro ku evolushoná i preokupá su mes pa hasi su mes komprendibel”.
Papa ademas a mustra riba e papel iluminador di teologia den e mundu aktual kaminda a pèrdè sentido di kosnan.
“Un di e problemanan mas grandi di nos tempu ta en efekto e pèrdida di sentido. Teologia, awe mas ku nunka, tin e gran responsabilidat pa stimulá i orientá e búskeda, pa iluminá e kaminda”.
Katoliko
Historia di dia di Tata
Irónikamente, kreashon di dia di Tata, finalmente, a keda inspirá de un predikashi riba dia di mama. Na 1909, Sonora Smart Dodd de Spokane, Washington, a skucha un predikashi i a duna kuenta di ku su tata a meresé homenahe similar. E tabata Henry Jackson Smart, kunukero i veterano di guera sivil, kende a kria Sonora i su sinku yunan chikí despues di ku su esposa lo a muri dor di komplikashonnan durante nasementu di su di seis yu.
Sonora tabata ke un dia spesial pa su tata lo a sa kantu e tabata apresiá su amor i apnegashon, asina manera e sakrifisionan ku el a realisá komo tata soltero. Dia 19 di yüni 1910, riba dia di kumpleaño di Henry, Sonora a festehá e dia di Tata pa di promé bia na Spokane. Na 1924, Presidente Calvin Coolidge a apoyá públikamente e dia Nashonal di Tata. Finalmente, na 1966, Presidente Lyndon Johnson a firma un resolushon pa kombertí Dia di Tata den dia festivo nashonal. Seis aña mas lat, presidente Richard Nixon ta kombertié den lei permanente pa festehá dia di Tata riba e di tres djadumingu di yüni.
Sin embargo, e selebrashon akí ta varia di fecha den diferente pais di mundu. Algun ta konservá e di tres djadumingu di yüni, manera ta mayoria di e paisnan latinoamerikano, miéntras ku otronan ta preferá hasié dia 19 di mart, dia di San Hosé, manera ta e ehèmpel di Bolivia, Spaña i Honduras
Katoliko
Di Shete Djadumingu di Pasku di Resurekshon
Promé Lektura : Hechonan di apòstelnan 7, 55-60
Salmo : Salmo 97, 1-2. 6-7. 9
Di dos Lektura : Revelashon 22, 12-14. 16-17. 20
Evangelio : Huan 17, 20-26
E evangelio di awe ta ofresé nos un bunita okashon pa meditá den unidat. E ta bin ta ripití den e último añanan akí ku mundu ke logra integrashon kada be mas grandi entre pueblo i individuonan.Pa medio di FE nos sa ku moveshon di historia ta bai kondusiendo nos na realisashon di e soño asina largu sperá, e union den un solo famia. Nos tur ta anhelá un edat den kua no tin divishon i ku riba tera ta kuminsá un era di pas i di hermandat. Kristu den e ora mas solèm di su bida a resa pa unidat di hende: “Pa tur hende sea un.”
Uni hende ku otro i ku Dios ta e ideal i trabou di Iglesia. Pa e ideal akí si ta bal la pena inbertí tur nos energia. Pero promé laga nos mes un pregunta: Kiko ta unidat? Biba den unidat no ta nifiká pensa igual, sinti mesun kos, ku ta uni tur ser humano den un uniformidat laf i steril. Dos esposo sa ku ta uní no ta nifiká ku kada un mester pèrdè su personalidat. Unidat no ke men renunsiá na nos manera di pensa. Tampoko e ta nifiká semper keda ketu o keda sin defendé konvikshonnan propio.. Kiko e ora ei ta unidat ? Lo splik’é ku un frase hopi ripití, pero berdadero. Unidat ta e armonia kreá di diversidatnan. San Pablo ta splika e konsepto akí ku e imágen di e kurpa humano. “Ta un hecho ku e kurpa, siendo un, tin hopi parti , pero e partinan maske ku nan ta hopi, ta forma entre tur un solo kurpa”. Nos kurpa ta papiando ku nos di un maravioso unidat konstruí a base di diversidat. Ta logra e armonia akí pasobra tur parti di e kurpa ta traha, ta move, ta aktua den funshon di e konhunto.
Sosiedat ta konsistí di un variedat riku di hende. Tin múltiple rasa, lenga i kultura. Kada un ta poseé su propio rikesa.
Pa biba den unidat laga nos kuminsá na aseptá e diversidat ku ta eksistí den mundu. Nos no ta pretendé di biba den un paraiso irealístiko kaminda tur hende ta pensa igual i ta kana riba e mesun kaminda. Laga nos aseptá e desafio pa biba e unidat den e diversidat, pa logra armonia atraves di rèspèt pa variedat. Laga nos ta outéntiko den nos manera di pensa i di aktua i laga nos respetá e forma personal di pensa i di aktua di kada persona, semper i kuando esaki no afektá e bon komun.
Ta logra armonia ora kada hende kontribuí na e bon komun. E dos palabranan aki: bon komun, ta esnan ku mester inspirá nos akshonnan. Ora e interes personal i egoista ta pone su mes dilanti di e bon komun, e ora ei unidat i konkordansha ta kibra.
Kristu, ora e ta resa pa unidat, no ta pensando únikamente den un unidat horizontal, ke men di hende entre un ku otro. “Ku nan tambe ta ku nos”, Hesus a pidi den su orashon na Tata. En bèrdat, no por tin union duradero entre hende si Dios no ta e laso ku ta uni nos.
Sinembargo, kon difísil ainda ta e unidat entre kristiannan. No ta nesesario mira pafó i haña un mundu den guera konstante pa konkluí kon difísil ta di biba den unidat. Ta sufisiente pa nos mira un poko paden di nos mes pa deskubrí den nos propio sentimentu e rais di un divishon profundo. E rais akí ta nos egoismo.
Nos sa ku egoismo ta un forsa ku nos tur ta dirigí t’e na nos propio satisfakshon. Nos por bisa ku komo ser humano nos ta lèn den direkshon di egoismo, pero komo kristian nos mester obra ku amor. Stima ta nifiká sali di nos mes pa proyektá nos mes den direkshon di otro. Ora nos logra konvensé nos mes di e forsa konstruktivo ku amor ta enserá, únikamente e ora ei nos lo kuminsá traha riba e bon komun.
Den eukaristia kada djadumingu, nos ta selebrá e unidat di e famia kristian. Un solo Señor, un solo fe, un solo boutismo, un solo Dios I Tata. Tur loke tin den misa ta papia ku nos di unidat: altá ta e mesa di famia, kaminda komo ruman nos ta sinta pa kome di e mesun pan i pa bebe di e mesun biña. Ku ora nos sali di e tèmpel akí nos bai na praktiká e unidat i komunion ku nos a bin pa selebrá bibando den rèspèt mutuo i den amor, promoviendo e bon komun.
Daily Nobo
Segun rumornan persistente: Feyenoord Ke Trese Tahith Chong…
Hensley si tei… 3 “Coach” Di Yankees Inaktivo… Nan a subi 1 “Coach”…
Pa HHW: Wladimir, “Coco” Balentien den selekshon di reino… Dia 8 di yüli Ta Start…
Apesar di ta leshoná: Ozzie Albies lider 2B Di Voto LN All Star Game…
Yankees a kai 2-1 vs Astros: Oscar:”Nos a pèrdè, pero tremendo wega”…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal3 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal3 days ago
Tur kaminda tin skarsedat di personal: Na unda tur trahadó di Hulanda a keda ?
-
Deporte3 days ago
Barcelona no ta entrega: Bayern ta pidi 60.000.000 pa “Lewa”…
-
Lokal3 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte3 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Lokal3 days ago
Defensa a sostené outoridatnan lokal durante ku tormenta tabata pasando Aruba i Kòrsou
-
Deporte2 days ago
Apesar di ta leshoná: Ozzie Albies lider 2B Di Voto LN All Star Game…
-
International3 days ago
Putin a atvertí ku lo bai tin un di tres Gera Mundial si nan ataka Crimea


text:
Awe tardi riba e bunita beach band’i The Ritz-Carlton Aruba tabatin un team grandi consistiendo di modelo, productor y ekipo di produccion, pa e grabacion di e video clip “Hace Calor” di e celebridad riba social media Malu Trevejo hunto cu nos artista internacional Jeon. E proyecto aki a ser realisa bastante ‘low profile’ na Aruba y nan no a comparti detaye di esaki. Malu Trevejo su nomber real ta Maria Luisa Trevejo y el a nace dia 15 di octuber 2002 na Cuba. El a biba un temporada na Spaña hunto cu su mama y despues nan a muda pa sur di Florida unda nan ta bibando actualmente. E ta un sensacion di e medionan di comunicacion y ta mas conoci riba Instagram como malutrevejo. Na september 2017, el a lansa su prome single “Luna Llena” y e video musical di e cancion a ser mira mas di 60 miyon biaha riba YouTube. Prome cu Malu Trevejo a bira famoso e tabata exitoso a traves di social media na 2015 y tin mas cu 7 miyon followers riba Instagram.
Home Magazine News Flash MALU TREVEJO


text:
Minister Dangui Oduber ta invita pueblo pa atende e “ONE HEALTHY DAY FESTIVAL” diadomingo awor
Minister Dangui Oduber ta invita pueblo pa atende e “ONE HEALTHY DAY FESTIVAL” diadomingo awor
ORANJESTAD – Minister di Salud Publico Sr. Dangui Oduber ta extende un invitacion na pueblo di Aruba pa atende e “One Healthy Day Festival” diadomingo awor dia 20 di maart for di 5 or di mainta te cu 10 or di anochi. Esaki lo ta e prome edicion di e festival aki, importante pa bisa ta cu e ta gratis y accesibel pa un y tur di tur edad. Lo tin mas di 50 actividad cu lo tuma lugar ful alrededor di nos isla. Durante e dia aki famianan y individualnan por explora diferente opcionan saludabel cu nos isla tin pa ofrece.
Minister Oduber su maneho ta basa riba prevencion y e tipo di eventonan aki sigur ta cuadra cu e maneho cu e mandatario ta hiba. Gobierno di Aruba semper lo sostene campañanan di conscientisacion riba salud y campañanan cu ta promove salud. Locual ta importante pa bisa ta cu tur e ganashi di e festival aki lo bay pa yuda muchanan menos recurso cu e obhetividad pa dunanan e oportunidad pa participa activamente den diferente deporte. Ta importante pa involucra den e mucha di un edad hoben pa haci deporte, movecion pa asina hiba un bida saludabel.
Minister Dangui Oduber a menciona cu e ta di sumamente importancia pa garantisa un fondo sostenibel di AZV. Segun cifranan, 80% di nos comunidad ta sobre peso di cual 30% ta obeso, cifranan di personanan diabetico tambe ta halto. Anualmente AZV tin un gasto di 20 miyon florin door di dialyse solamente, esaki ta procedente di pashentnan cu ta sufri di sucu. Pesei mes ta bay bin cu mas campañanan di conscientisacion pa haci ehercicio y asina cambia nos estilo di biba.
Finalmente Minister Dangui Oduber ta gradici “One Happy Bowl” y “Levi Silvanie Company” pa bin cu e tremendo iniciativa aki den cuadro di conscientisacion di nos salud. Danki tambe na Departamento di Salud Publico y IBISA pa asisti den e festival aki y tur e patronisadornan cu ta haci esaki posibel.
Pa mas informacion manera e agenda y pa inscribi por subi riba e website onehealthydayaruba.com


text:
4 di Mei, un rekordatorio selektivo, dikon?
Nos a lubidá konsientemente nos víktimanan di guera?
Willemstad, 4 Mei 2018
Riba e fecha 4 di mei tur aña tempu ta parse di bolbe para ketu un ratu. Mundu oksidental ta rekordá nan fayonan kometé den historia. Un historia konopá ku un seri di inhustisia, materialismo, odio, golosidat ku a hiba na gueranan ku a kousa finalmente morto di miones di hende riba mundu.
Guera tambe a bati na porta di Kòrsou. E víktimanan di e tempu ei tambe ta tin derecho na libertat i seguridat, inkluso protekshon. Ta te den lat nan aya e realisashon aki ta bin ku hopi mustramentu di duele i bèrgwensa den e ratifikashon di e Deklarashon Universal di Derechonan di HENDE. Un lei ku mester konta pa tur hende ya ku no ta pòrnada e lei aki ta yamá UNIVERSAL.
E lei aki nos no tin mag di lubidá. E memoria di konmemorashon no por ta selektivo. Komo tal ta lanta e pregunta ta dikon aña tras aña den e seremonia organisá pa Gobièrnu di Pais Kòrsou (finansiá komo tal tambe) ta insistí na lubidá e chinesnan ku tabata traha pa CPIM i kendenan a ser matá kruelmente den e kampamentu na Suffisant den luna di aprel. “Stichting Eerherstel Oorlogsslachtoffer Curaçao” tin añanan ta buska rekonosimentu di e mortonan aki komo viktimanan di guera. Tur e viktimanan di e Matansa di Aprel aki na Kòrsou kende nan grafnan tur a ser deskurbí i sustentá ku dokumentonan ofishal tambe ta kai den e kategoria ariba menshoná
Na konmemorashon dia 20 di aprel último nos a komprondé ku kontrario na Promé Minister Ben Whiteman ku a primintí di trese e kambionan di lei pa tal rekonosimentu tuma lugá, ku e aktual minsiter di Enseñansa, Siensia, Kultura i Deporte drs. Marilyn Alcalá Wallé den su reflekshon a bisa, “ Ta ora pa nos kada un tuma nos responsabilidat pa mustra ku nos ta sigui rekordá boso (e chinesnan matá kruelmente riba 20 aprel 1942) den nos kurason, I ku e desvelo di e plakat aki kier a logra komprometé nos individualmente pa hasi algu konkreto den nos bida ku ta demonstrá ku nos ta rekordá nan i ta esforsá nos mes pa den nos kren ningun tipo di abusu sea chikí o grandi tuma lugá. Nos ta spera ku e propuesta di kambio di lei aki lo keda akordá pa Konseho di Minister. E Gobièrnu di Kòrsou na 2012 ya a rekonosé e 22 chinesnan aki matá na Suffisant komo viktimanan di guera. Ta eksihí desensia, rèspèt i boluntat pa hasi algu konkreto relashoná ku e inhustisia aki. Ora den selebrashon di 4 di Mei konsientemente ta ninga di inklui e grupo aki den e ritualnan ofishal pa para ketu, rekordá loke a pasá i resolvé pa e inhustisianan aki di krueldat no bolbe pasá.
Desensia i rèspèt ta eksihí pa bin ku e kambio di lei aki.


text:
ZURICH, Suisa – E Federashon di Futbòl di Costa Rica a entrega un keho na FIFA riba 24 di mart pidiendo pa hunga e partido di klasifikashon di Kopa Mundial kontra Estádos Unídos di nobo. Costa Rica a pèrdè e partido aki ku skor di 1-0. Segun Costa Rica e kondishon nan di wega no tabata óptimo pa hunga un partido di futbòl.
FIFA a eksaminá e petishon di Costa Rica pero a konstatá ku e punto nan ku Costa Rica a trese dilanti no ta sufisiente pa kuminsá un protesta ofisial. Ku esaki e resultado di e partido di 22 di mart ta keda para.


text:
ORANJESTAD – E siman aki un bes mas a atende cu e tema di ATV/UTV y manera cu ya caba a anuncia, Gobierno tin un comision trahando riba esaki pa mira con por regula e aspecto aki miho. Ta trahando riba rutanan alternativo cu ta den fasenan hopi avansa caba y tambe ta trahando riba e diferente leynan cu mester bin.
Prome Minister Evelyn Wever – Croes a informa cu un di e leynan aki ta encera crea un categoria nobo di vehiculo cu e tipo di vehiculonan aki por cay bou dje y asina por wordo regula y controla miho. Locual cu ta buscando ta un balansa den: conserva nos naturalesa, tin un vehiculo cu ta sigur y tambe cu por crea desaroyo economico y atraccion cu hopi hende local y turista ta gusta.
Prome Minister a resumi bisando cu e trabounan ta avansando cu e diferente departamentonan, y prome siman di juli lo cuminsa ricibi e rutanan alternativo, tambe con e leynan ta wordo hinca den otro pa por regula e sector aki miho. E meta ta pa sigura cu e sector aki por sigui opera na un forma sigur pa tur hende, respetando naturalesa y brindando e servicio/actividad na turistanan.


text:
WILLEMSTAD.- SMOC e siman aki a manda karta pa minister ulandes señora J. Hennis Plasschaert i kual kopia el a manda entre otro tambe pa minister Ben Whiteman relashoná ku e midimentu di polushon di Isla i reakshonando riba e karta di minister Hennis. Lesa mas aki.
Extra: ‘SMOC den karta pa Minister Hennis-Plasschaert…: KI KONSEKUENSIA E RESULTADO DI MIDIMENTU DI POLUSHON DI ISLA LO TIN’
Comments Off on Extra: ‘SMOC den karta pa Minister Hennis-Plasschaert…: KI KONSEKUENSIA E RESULTADO DI MIDIMENTU DI POLUSHON DI ISLA LO TIN’ |


text:
Diabierna dia 27 di mei 2022 Organisacion di Baseball Brazil HAWKS a bautisa nan uniformnan pa varios categoria. OBB Hawks ta hopi agredecido na e compania FAST DELIVERY cu a bay di acuerdo pa e sponsorship aki.
Den un ambiente hopi festivo e bautismo a tuma lugar den presencia di e mayornan y nos chikitinnan di liga 5/6 y 7/8, e hungadornan di liga 15/16 y AA y nan respecto famia. A bautisa e uniformnan pa e team di 5/6, 7/8, 15/16 y sin lubida e equipo di AA.
Otro aña OBB HAWKS lo tin teamnan den e otro categorianan tambe pa asina ey e “farm system” wordo re-estableci.
Pronto lo cuminza cu un “Crash Course” pa hasi posibel pa esnan interesa por bira un asistente y asina por bin yuda den e trainingnan. Tambe ta e intencion cu a corto plazo keda cla cu e manual cu tin como titulo: “TEACHING of BASEBALL THE BRAZIL HAWKS-WAY”! E manual aki lo sirbi como guia pa tur asistente, coach y manager.
Un biaha directiva di OBB Hawks kier a gradici sr. Gigi Helder, director di Fast Delivery Service Aruba NV pa e sponsorship!
Brazil Hawks Fast Delivery atrobe ta na caminda pa un biaha bira e organisacion mas grandi di baseball aki na Aruba!


text:
Den nos edicion di e siman aki, atencion pa e forma di usa nomber geografico den nos idioma nacional. Como cu nos ta adopta palabra di varios fuente, ta logico cu nos ta haya nos confronta cu uso simultaneo di nomber cu ta varia pa loke ta nan forma di skirbi segun e idioma na cual ta referi. Asina nos ta lesa o scucha regularmente hende cu ta papia di Belgica, België o Belgium, Francia, Frankrijk o France, Alemania o Duitsland, Irlanda o Ierland, Escosia o Schotland, etc. Di con e diferencianan aki, y semper e tabata asina? Asina leu cu nos conoce pasado di nos pais, digamos te un 60 – 65 aña pasa, practicamente no tabatin hende cu tabata usa e nombernan aki den nan variante Hulandes. Muy probablemente esey a cuminza haya forza cu e emigracion y despues remigracion di gruponan grandi pa Hulanda den añanan 80, ademas di e grupo mas grandi cu ta bay studia na Hulanda tur aña. E grupo cu a y ta custumbra cu idioma Hulandes a desaroya e custumber di usa e nombernan geografico na Hulandes tambe. Asina hopi biaha nan no ta bisa Paris, sino Parijs, ta skirbi Londen y Brussel envez di Londres y Bruselas, etc.
Asina tambe esnan cu a studia o biba na Merca tin e tendencia di haci uso di e nombernan segun idioma Ingles. Tin algo di malo den esaki, o nos mester trata tur e variantenan por igual? Kico ta sabiduria den esaki? Pa por duna un contesta adecua, ta importante pa nos tira un vista mas leu ainda den pasado, pa mira kico tabata e practica e temponan aya. Nos por observa cu den pasado, sigur tambe den nos medionan di comunicacion, manera radio tempo cu no tabatin television ainda, tabata usa exclusivamente e variantenan deriva di Spaño. Esaki no tabata conta solamente pa e nombernan geografico, di pais y ciudad, sino tambe pa e adjetivonan deriva di esakinan. Asina Francia tin ciudadano Frances, nan ta papia Frances; na Alemania bo ta haya ciudadano Aleman, cu ta papia Aleman.
Remarcable ta cu, aunke tin un parti di e poblacion actual cu tin custumber di usa nomber na Hulandes o Ingles, no tin uso di e variantenan aki ora ta trata di adjetivo. Pues esnan cu ta insisti di bisa Frankrijk envez di Francia, ta papia di ciudadano Frances cu ta papia Frances. Poco biaha lo sucede cu un persona por ehemplo ta bisa cu el a topa cu un ‘Fransman’ cu tabata papia ‘Frans’. Igualmente no sa bisa cu a mira un Duitser cu a insisti di papia Duits. E uso di e nomenclatura Hulandes aparentemente ta keda limita na e nombernan di pais o ociudad mes, mientras pa e demas palabranan deriva ta keda usa e variantenan deriva di Spaño.
Tambe nos por observa cu den uso diario di nomber geografico den Papiamento tin cierto uso peculiar y no corecto. Asina tin ciudadano ta papia di ‘Rusiano’ envez di ‘Ruso’. Tambe sa tende ‘Argentinero’ envez di ‘Argentino’. Otro mas cu nos ta scucha cu regularidad ta cu ta usa e nomber ‘Santo Domingo’ cu ta nomber di e ciudad capital, pa indica e pais, cu yama en realidad ‘Republica Dominicana’. Uso consecuente den nos medionan di comunicacion por aporta na uso corecto di nomber.
Nos a consulta tambe nos Vocabulario di Papiamento, cu ta mustra cu pa gran mayoria di pais no tin un mencion, pues tampoco un version preferencial di skirbi esakinan. Esaki por ta un adicion importante den un proximo version di e Lista, aunke ta logico cu no ta e idea tampoco pa crea un version na Papiamento pa tur nomber geografico na mundo, mirando nos recursonan limita.


text:
Artíkulo di Skol
Bo yu ta bai enseñansa avansá i bo tin mester di artíkulo di skol? SZW por yuda bo!
Serka unidat SZW di RCN bo por entregá un petishon pa un kompensashon pa gastunan pa artíkulo- i unifòrmnan di skol. Bo yu ta bai enseñansa básiko? E ora ei bo por akudí na entidat públiko.
E pakete di skol di SZW ta konsistí di diferente bòn pa unifòrm di skol, sapatu, buki, material pa skirbi, etc. Klek riba e isla unda bo ta biba pa lesa si bo ta bin na remarke, ki ora bo por hasi e petishon i kiko bo mester trese.


text:
Di kastigu Kapital ta Saca a dediká te
Ku awor ta prohibi pa e Konstitushon ta sea na kla ku ta stipulá ku un kastigu di morto, kastigu corporate, i e porta ta striktamente prohibiNa momento di abolishon di kastigu di morto na Suela, e legal metodo di ehecucion tabata di desalinacion.
E cláusula e probe di kastigu di morto a bira parti di Konstitushon di.
Sea ta un kondishon parti den e Dos Protokòl Activo di ICCPR (ratifiká di), e Protokòl Ei. diestres CID. Den e Riksdag (parlamento) di Fincas, e mayoria di e casino trahadónan na abolishon di kastigu di morto, por ehèmpel, ora nobo kastigu di kódigo di a discuti. Dos buki titula tabata utilidat pa ofisial ku el a hiba pafó di ehecucion. E delaster ehecucion hibá pafó pa un no ta en total alto a di nuebe Maart, ora Onder Gusta Lindberg a diputado di Stoma.
Entre i, ehecucion ta hiba pafó di Suela, e di dos mas haltu per cita kantidat di Oropa, despues di Spaña.
Den, ora e Kódigo Penal a rekorido, i e funshon di kastigu kapital tabata ta restringí, na lugá di e supresión (tal manera a proponé), i e volgende a bida.
Den e añanan siguiente (di) te riba di abolishon di kastigu di morto na, diesinku persona a estados (un di kondená).
E úniko apesar ku despues di hiba un kondená di morto receive a e asina ta un obligashon di e prizon na un prizon e trabou di e bida den e prizon. Dos buki pa ehecucion kargá pafó despues di tabata na aki apesar di ehecucion di Ons Mogas Donashon Born na i e ehecucion di Karel To Anekso bo ta. E sosten di kastigu kapital ta Saca varia entre - kita recuerdo. Un estudio di di SO mustra e di trinta i seis di e populashon ta kere ku tin un krímen ku mester wòrdu kastigá ku e morto. sita required Sosten ta komandante mas komun entre hende hoben, sinembargo no grupo di edat mustra un mayoria na fabor di kastigu kapital.


text:
Diahuebs Biblioteca Nacional a cuminsa cu e preparacionnan pa nan evento di diabierna, unda cu lo celebra Dia di San Juan miho conoci como Dera Gay.
Glenda Zavala, Coordinador di Actividad na Biblioteca Nacional, a cuminsa na bisa cu nan a cuminsa cu e actividadnan cultural. E prome tabata Celebracion di nos Dia Nacional. Esaki a haci cu nan lo organisa un otro actividad cultural.
Ta un actividad cultural di Dia di Dera Gay, cual lo ta diabierna di 5:00pm pa 8:00pm. Robby Solognier a demostra su talento door di pinta e stage pa e actividad di diabierna.
MENSAHE
Mayoria biaha Zavala ta traha cu mucha, pero pa cu e actividad aki kier invita tambe specialmente nos hobennan. Hopi biaha e hobennan no ta worry mucha cu cultura, pero nunca ta participa activamente.
Hoben, bin forma parti di nos cultura. Bin brasa nos cultura, ta di nos e ta!
Pa un relato mas extenso, lesa bo corant digital TREMPAN.


text:
MACUARIMA, ARUBA: Na Centro di Husticia na Macuarima tabata tin un otro etapa di celebracion. Ta trata aki di Sr. Edgar A. Rafaël kenda cumpli 25 aña y ta trahando na Strand Politie. Sra. Rosmin A. Croes cu a cumpli 40 aña trahando como coordinador di facilidadnan di bedrijfsvoering. Hunto nan a celebra 65 aña trahando den servicio di gobierno y pa cu KPA.
Den presencia di Altocomisario di Polis Sr. Andrew Hoo, colega y famia a haci entrega di e decreto gubernamental. Sr. Hoo a gradicinan pa nan esfuerso, dedicacion pa tur e añanan di servicio dedica na nos pais.
Masha pabien na tur dos colega pa nan tempo, sosten, sabiduria, integridad y profesionalidad y sigui hasi boso bon trabao pa Cuerpo Policial Aruba.
25 y 40 Aña sirbiendo comunidad. Hunto 65 aña di hubileo
MACUARIMA, ARUBA: Na Centro di Husticia na Macuarima tabata tin un otro etapa di celebracion. Ta trata aki di Sr. Edgar A. Rafaël kenda cumpli 25 aña y ta trahando na Strand Politie. Sra. Rosmin A. Croes cu a cumpli 40 aña trahando como coordinador di facilidadnan di bedrijfsvoering. Hunto nan a celebra 65 aña trahando den servicio di gobierno y pa cu KPA.


text:
At’é, el a yega: e relato di EcoRYS. Hende sabí lo pensa: pero a publiká e relato na 2005 kaba, tòg? Nò, esei ta un otro relato di EcoRYS, kaminda a mustra ku anualmente tin di lamentá un dies òf binti víktima fatal di e ekspulshon di Isla. Awor EcoRYS a saka un otro relato tokante Isla. Den e relato akí a pinta posibilidat pa futuro di Isla. Un sugerensia ta pa upgrade Isla. Esaki ta kosta hopi plaka i mester buska invershonista pa esaki. EcoRYS ta bisa ku fin di e aña akí (2013) mester ta kla si e invershonista t’ei i ku mester firma un MOU (Memorandum of Understanding) ku e hürdó aktual, PdVSA, pa kuminsá mas pronto ku ta posibel ku upgrade e refineria. Ya tin un invershonista ku hopi plaka? Pasobra un la di fèrf so sí no ta sufisiente nò. Segun SMOC esaki no ta e kaso. Anto PdVSA? Nan no sa invertí mashá den Isla. Negosiá ku Isla no ta fruktífero, pero mientrastantu e kontrato di hür ku PdVSA lo kaba na 2019 sí! Te e momentu ei enseñansa lokal tin ku prepará obrero pa upgrade Isla. SMOC no tin e impreshon ku Kòrsou ta riba e rumbo ei kaba. For di e relato nobo di EcoRYS por konkluí ku aktualmente kasi no tin hóben (di binti, trinta aña di edat) ta traha na Isla, sino mas tantu hende adulto (di sinkuenta aña bai ariba) ku pokopoko lo baha ku penshun. Pues eksperensia tambe lo baha for di e empresa. Rònt mundu pais ta bira mas severo pa loke ta trata eksigensia ambiental di kombustibel. Ta p’esei refinerianan mester inová. SMOC no tin konfiansa ku Isla ta hasiendo esaki, manera EcoRYS ta skirbi den su relato. Lesa e relato aki: EcoRYS2012Sustainable future for Curacao (Bron:Persbureau Qraçao).
Comments Off on Relato di Ecorys ta públiko |


text:
Tur hende ta deskonfiá di otro
E diskushon tokante refineria ta sigui lanta kabes di esnan ku ta pro i kontra seramentu. Di e forma aki tur dos kampo no ta basilá, pa den nan bentaha, duna informashon di nan propio posishon na un manera selektivo i òf pa brua .
E interesnan ta grandi tambe, pues motibu sufisiente pa tene e diskushon nashonal aki públiko, basá riba transparensia máksimo i basá riba echo. Pa nos Parlamentu tin un ròl krusial den esaki komo protektor di interes general di pueblo. Segun nos tin hopi pregunta kritiko ku por puntra (ku mester a hasi kaba) den e situashon aktual. Lamentablemente ta parse ku Parlamentu na un manera mansu ta sigui gobièrnu den e trayekto kompleho manera esaki. Un trayekto kaminda nos ta reakshoná manera ta un maribomba a pika nos ora ta mustra manera tin peliger ku e personal di Isla ta pèrdè trabou, pero no ta duna oido na e dudanan ku ta sigui krese i e inseguridat serka sobrá di komunidat.
Awor ku Tweede Kamer ku énfasis ta mete ku e tema aki nos ta kere ku a yega tempu pa nos stipulá algun punto kritiko i yuda alimentá Parlamentarionan (aki i na Ulanda) ku preguntanan ku segun masha tempu mester a hasi.
E siman ku pasa nos Promé Minister Ben Whiteman tabata hopi okupá ku e tópiko aki. Tabatin reunionnan urgente di Konseho di Minister (RvM), konferensha di prensa ad hoc, palabranan insultante den direkshon di prensa ku segun e ta impuru formulá, i atakenan konfundí riba tur loke ta den kaminda ku por menasá modernisashon di e rafinaderia. Manera e aparente midimentu èkstra di aire ku Ministerio di Defensa ke hasi grátis pa nos tur (prinsipalmente pa su personal) den Julianadorp. Tokante e midimentu aki ya tabatin e korespondensianan nesesario, pero apesar di esaki ta hasi manera e ta un sorpresa i a sugerí ku Defensa a hasi un eror.
Nos ta strukturá asin’aki tambe nos pensamentunan konforme e ekspreshonnan di Primié e siman ku a kaba den korantnan i despues den un entrevista na radio Paradise FM ku por skucha via Paradise FM.
Na promé lugá e orígen di e krítika riba e direkshon aktual. Tin dos inkumbiniensia, di diferente grupo di siudadano, i no ta duna atenshon na ningun di dos òf ta eliminá esakinan, pues e inkietut ta keda.
- Polushon di aire no ta akseptabel, i warda 4 aña ta tambe inaseptabel. Komo kontesta riba e pregunta si miéntras tantu por hasi algu kontra e polushon, Primié ta bisa “Nos ta sigui midi”.
- Por konkluí ku modernisashon di refineria ta e úniko paso prudente i sosial ekonómiko mas bentahoso pa nos pais? Hopi ta duda esaki. Organisashonnan manera GreenTown ta pinta un futuro ku tambe ta mustra atraktivo, i gobièrnu no ta splika dikon e no ta sigui investigá e posibilidat aki – maske ta pa un plan B.
E úniko desishon gubernamental ku (ku asina leu ta konosí) tin di e materia aki ta data 2013 kaminda a instalá un tim multidisiplinario (MDPT), ku a haña dos enkargo:
- Analisá e posibilidatnan pa modernisashon I
- buska senarionan alternativa pa e tereno. E último aki apénas a tuma lugá.
Pues loke si mester hasi ta kolekshoná tur komunikado, pasombra MDPT i Minister Presidente aparentemente no ta haña nesesario pa duna pueblo informashon den e aktividatnan (i gastunan), kòrda duna kuenta i rason.
Den AMIGOE di 4 di febrüari por mira Primié riba promé página ku e titulo: “no ta prolongá e kontrakt outomátikamente, pero Isla di tur manera ta keda habrí”. Aki tambe por kologá un ‘label’ di notisianan tendensioso. Minister Presidente no ta pasa su outoridat ku esaki? Aki nos rasonamentu:
- Pa un menshon pisá manera esaki di tur manera mester ta basá riba un desishon di gobièrnu, kargá pa henter Konseho di Minister (anke e ta kargá pa un mayoria di miembro, pero tur minister mester por duna nan opinion i haña oportunidat pa partisipá na deliberashonnan).
- A tuma tal desishon gubernamental? I, si ta asina, riba kua fecha a tuma e desishon aki? I ki dia a publiká e desishon i via kua media a partisipá esaki?
- A entregá e desishon gubernamental aki na Parlamento pa aprobashon?
- E MDPT ku a instalá basá riba e Desishon Gubernamental, ta un komishon ku ta konsehá gobièrnu, sin ningun outoridat pa tuma desishon outónomo. Pió ainda: dor ku MDPT no tin un personalidat hurídiko, e no por partisipá na transakshonnan legal. Pues MDPT no por tuma “desishon”, ku Isla “di tur manera” por keda habrí despues di 2019. Gustosamente aklarashon di parti di gobièrnu, spesialmente Primié, kaminda e ta basa su informashon ku firmesa i fuera di konteksto na prensa.
Ademas nos ke hasi algun pregunta tokante algun ekspreshon ku Minister Presidente a hasi den e entrevista ku Paradise FM. (Atenshon e ta ripití loke MDPT masha tempu a bisa). Nos ta parafrasiá:
Whiteman: Denter di poko ta bini un destaho públiko pa traha un planta LNG, ora traha esaki ta redusí kontaminashon ku 80%. 16 partido a reakshoná kaba riba nos intenshon pa publiká e destaho aki.
PdK: Den un informashon previo a bisa ku konstruí un planta LNG ta kosta 600 mion florin. Ken ta paga esaki? Serka un proyekto grandi asina ta lógiko ku diferente partido ke partisipá na ehekushon di algun partinan di e proyekto. Pero kuantu di nan ta dispuesto pa imbertí 600 mion florin den Kòrsou. I kiko nos tin ku duna bèk a kambio? Kon e invershonista ta logra saka su invershon bèk? Ora e konstrukshon ta kla, kiko Kòrsou tin na esaki, banda di ménos polushon di aire?
.
Whiteman: Konstrukshon di e planta LNG ta resultá den un ‘eksploshon di kupo di trabou’.
PdK: Kon ta pará ku e regulashonnan di seguridat rondó di un planta LNG? Tin peliger di eksploshon pa kasnan riba algun kilometer di distansha? I e kuponan di trabou: kuantu presis? Riba kua nivel di enseñansa? Pa kuantu aña? I kuantu lo ta trahadónan lokal? I den kaso ku skohe senarionan alternativo (manera desmantelashon di refineria) no ta krea un ‘eksploshon’ di kupo di trabou pa hopi aña?
.
Paradise FM: Kiko ta bo plan pa den e periodo entre aworakí i ora e planta LNG habri pa redusí polushon di aire?
Whiteman: Nos ta bai hasi loke nos ta hasiendo for di 2009 huntu ku GGD Amsterdam: Nos ta sigui midi.
PdK: Esaki naturalmente no ta un kontesta. Kon por bende esaki ku e hendenan ku ta biba bou di huma? Dikon no ta papia di kima kombustibel limpi manera gasoil? Tokante pone un aparato pa midi na tur chimenea? Di remplasá e filternan di aire defekto den chimenea? Etc.
.
Paradise FM: Na 2012 ta e rapòrt Ecorys rapport a konsehá e maneho di dos alternativa. Despues a bini e desishon gubernamental kaminda a formalisá e proposishon aki ku instalashon den forma di e MDPT.
Whiteman: For di e tempu ei diferente eksperto a kritiká e rapòrt di Ecorys pues nos ta sigui ku un maneho so, esta modernisashon di e refineria.
PdK: Ken a tuma desishon formal pa revoká un parti di e desishon di e Desishon Gubernamental di 2013 (number 13/2899)? Unda esaki ta stipulá, aklará òf publiká? Konseho di Minister i Staten tin un posishon den esaki? Si ta si for di ki dia?
Segun nos stratégikamente e eskoho aki ta unu peligroso: nos ta bira dependiente di un partido so, esta unu ku ta dispuesto pa finansiá e modernisashon kompletu ($3 miar) (a kambio di kiko?). Sin plan B bo ta pará suak den e negosiashon. I si plan A faya, ta konfrontá nos “netamente” ku un senario grave loke sigur nos ke evitá aworakí: sera refineria sin sufisiente tempu pa formulá i ehekutá un plan di transishon pa hende ku aworakí ta dependé solamente di entrada di refineria.
.
Whiteman: riba e impakto ekonómiko di refineria: tin 4000 famia ta dependé di refineria, direkto i indirekto.
PdK: Oké, esei ta hopi mas ku 1049 persona (segun Ministerio di Desaroyo Ekonómiko (MEO)) tin riba payroll di Refineria Isla. Sobrá ta supkontratistanan. Kon a yega na e konteo ei? E análisis ei ta disponibel pa evaluashon kritiko? Kuantu kontratista ta 100% dependiente di Isla i kuantu pa un parti mínimo di nan entrada? Unda a hala e liña pa konta un persona den e kantidat di 4000 menshoná.
PdK: Un poko mas di un otro aspekto importante di e impakto ekonómiko: Divisa. Segun sifra di CBCS i MEO e refineria ta bon pa un ‘Refining Fee’ di mas o ménos 700 mion florin. Kon a definí e ‘fee’ aki? Te ku 2012 esaki tabata konforme e gastunan di Isla (mas o ménos 450 mion) na salario, suministradónan etc. Despues e ‘fee’ direpente a subi masha hopi mes pero konsumo lokal no.
PdK: Pa tur senario ta konta tambe e pregunta kon ta pará ku polushon di tereno i awa i fondo di laman. Ken ta bai karga e responsabilidat di e gastunan di sanashon i kontaminashon di Shell i Isla durante e último 100 aña?
O sea, tin hopi pregunta mará na e situashon di e problemátika di Isla. I esaki ta reforsá e nesesidat pa un debate públiko. Den media, i den Staten.
Miembro di Staten Alex Rosaria a bisa basta tempu pasá: “Demokrasia no tin nada na un misterio kontinuo rondó di e materia aki. Ademas di e forma aki, dor di tene echonan skondí, bo no ta haña aseptashon pa kualke un desishon ku gobièrnu tuma riba esaki.”
Un biaha mas, por ta masha bon ku e oponentenan di maneho di e gobièrnu aktual ta robes. I ku e Primié for di su posishon ta mira kos ku pa nos komunidat ta insufisiente konosí, i ku e ta kere ku e tin sufisiente rason bálido pa sigui su direkshon.
Pero realisá si ku falta di transparensha i komunikashon ta demostrá ku MDPT ta brua kos, tin por lo ménos un indikashon di konflikto di interes i ta deskuidá kompletamente interes general. ‘If nothing else’ – ta tacha konfiansa den nos órganonan di estado di derechi. Parlamentu, usa esaki i kumpli ku bo ròl.
Diskutí ku nos riba nos via nos Facebook página!
Pa Redakshon di Progreso di Kòrsou, 8 di febrüari 2016.
Por hasi uso di e kontenido aki, basta esaki sosodé na un manera integral i ku menshon di e fuente: Progreso di Kòrsou
(c) Photo: Bea Moedt
Esaki ta un tradukshon di nos artikel anterior di dia 8 di febrüari 2016
.


text:
Kudawecha / Calabas – Recientemente e flamante ekipo di domino Team SNOR a tene su bataya di tur aña pa wak kende ta “Best of the Best” den e unico Domino Square Garden na Aruba, esta 99 Bar & Restaurant! E gaynan cu a bati pecho duro pasobra ta nan t’e campeonnan reinante mester a morde nan lip pisa e biaha aki pasobra den no time nan a cay afo! Segun inside information, un di nan cu ta bisti bril di material organico, bril di “veggie”, a perde 2 biaha tras di otro y a dicidi di bira DJ! En todo caso, cos a mustra tempran caba cu e temporada aki ta otro gay – of galiña – lo bay canta.
Shonnan e winners round ta sali habri brabo brabo mes! Den 4 tanda e duo dinamico di Leoncita Croes y Nigel St. Jago ta ranca sali gana tur wega cu score convincente di 2-0, y ta posiciona nan mes comodamente den final wardando kende lo sali victorioso dje losers round. Mester bisa cu Snor no solamente ta un master den diseña uniform di domino, pero tambe ta campeon pa traha schedule di torneo super complica cu ni expertonan di NASA por decifra! Den un losers round cu ta solamente na Sicilia so nan por compronde, e duo di Snor Perez y Joselito Dijkhoff ta sali victorioso pa asina bay enfrenta Leoncita Croes y Nigel St. Jago den e gran final! Un bataya di kita sombre! Pero … ata cos aki shonnan, manera nan ta bisa na Hulanda “het kan verkeren”! Esnan cu henter anochi a goza brasa habri di open bar cortesia di Nelson “Snor” Perez, awo ta apoyando Leoncita y Nelson! Ora Snor a kere cu e ta home team, ata ta resulta cu e ta away team! Leoncita y Nelson convincentementeta gana Snor y Joselito y asina aki ta pone nan stempel pa temporada 2020!


text:
Último tempu bo a tende hopi menshoná tokante ‘distansia sosial’. E terminologia ku ta referí na e distansia entre ser humanonan, no ta algu nobo. Den sikologia i den e idioma di e kurpa (Lichaamstaal òf Bodylanguage) ta algu ku ta wòrdu usá hopi ora ta referí na kontakto interhumano.
Tin hende ku ta hasi kontakto hopi fásil ku otro hende, miéntras otro ta mas reservá i otro ta daña e relashon durante e promé enkuentro kaba. Na unda e diferensia ta?
Ku kiko bo tin ku tene kuenta?
E espasio físiko di kurpa humano ta kore te na e kueru òf e kútis. Oro nos topa ku un otro ser humano nos ta tuma un sierto posishon ku e kurpa. Aunke ku nos no ta konsiente di esei tòg kada kurpa humano ta sòru pa e espasio rònt di e kurpa. Bo por imaginá bo mes ku tin un sorto di blas di aire invisibel rònt di bo kurpa. Kada persona ta disidí inkonsientemente kon e ta usa e espasio ei ku otro hende sin tene kuenta ku edat, género, rasa i religion.
Ta eksistí kuater zona:
1. E zona íntimo
E hanchura di e espasio den e zona íntimo ta e largura di un brasa doblá ku bo èlebog kontra e kurpa. E espasio ta íntimo pasobra den e espasio aki ta brasa otro, ta frei otro i por primi kurpa kontra di otro. Esaki ta e espasio ku nos ta weta ora hende konosé otro bon i ta e espasio den kual ta ekspresá emoshon. E ta wòrdu fortifiká pasobra por mira e reakshon di e pupila (e pupila ta habri òf sera), bo por tende e halamentu di rosea (poko poko, rápido òf hanshá); konosí komo e dos portanan di pashon.
Den e zona íntimo un hende ta sinti su mes sigur i protehá. Den e zona aki no por mustra agresividat òf hostilidat.
2. E zona personal
E zona personal ta e largura di e brasa di strèk. E espasio aki bo por hasi mas grandi solamente dor di tene algu den bo man manera tene un pida palu. Un hende ku un pida palu den su man ta sinti su mes mas fuerte, mas grandi i mas poderoso pasobra su zona personal a bira mas grandi, i ta parse ku bo espasio den mundu ta mas grandi.
3. E zona sosial
E zona sosial ta igual na dos zona personal, pues igual na dos persona ku ta pará dilanti di otro ku nan brasa di strèk kompleto.
Ora dos hende topa otro bo ta weta ku nan ta topa otro den e punto mas leu den e zona personal. Einan nan ta uni ku otro pa e mannan mishi ku otro. Den e zona sosial ta sera konosí ku otro i ta den e zona aki ta hiba un kombersashon ku otro. E zona sosial ta lokual a usa pa e ‘distansia sosial’ ku ta masoménos 1,5 pa 2 meter.
4) E zona públiko
E zona públiko ta e espasio ku ta pafó di e e zona sosial.
E diferente zonanan den bida diario
Durante nos bida diario nos ta tene konstantemente kuenta ku e kuater zonanan. Nos no ta duna informashon importante i personal den un zona públiko ni den un zona sosial. Esaki ta hopi importante pasobra awor bo ta komprondé dikon hende den distansia sosial no ta komuniká ku otro i no ta kompartí kosnan personal ku otro. Pa kompartí ideanan, afekshon, amor i pashon ta hasi eseinan den e zona personal òf mas mihó den e zona íntimo. Un sekreto ku bo ta konta den orea di un otro persona, ta hasi esei den e zona íntimo.
Na momento ku nos no ta di akuerdo ku un persona òf no gusta un persona, nos ta hasi un stap patras, i hasiendo esei bo ta bai for di e zona personal pa e zona sosial.
Na momentu ku nos topa un persona nos tin ku tene kuenta pa no purba muchu lihé pa pasa tur e diferente zona i bai den zona personal òf te asta den zona íntimo umbes.
Dos persona ku topa otro ta ripara ku mas e amistat òf afekshon krese nan ta bai mas serka di otro. Esaki normalmente ta bai pokopoko. Tambe ora ta bai sunchi den un situashon amoroso, e aserkamentu ta bai pokopoko, centimeter pa centimeter. Awor bo por komprondé kiko ta pasa ora bo stima un persona (por ehèmpel bo tata, mama òf un yu) i semper bo a kustumbrá di ta den su zona íntimo i zona personal, i direpente bo tin ku tene distansia for di dje i bai den un zona sosial.
Un konekshon via internèt no ta kai bou di un zona pasobra aki no tin e konekshon personal (di hende pa hende). Tòg nos ta weta ku nos ta apliká e diferente zona inkonsientemente. Ora nos ta den un reunion ku kolega nos no ta buta e kámara muchu serka di e kara, pero ora ta chèt ku un persona ku bo ta stima bo ta usa un ‘close-up’ ku bo kámara mas lihé.
Semper tene kuenta ku tin hende ora nan ta den kombersashon ku un otro hende, nan ta sinti nan mes mas trankil òf sigur den e zona sosial, miéntras ku otronan ta hasi esfuerso muchu lihé pa drenta ku e kombersashon den e aria íntimo di bo; tin bia te asta tin hende ku ta mishi ku bo miéntras nan ta papiando. Un hende ku no ta konosí pa bo, bo no por mishi kuné, pasobra e ta sinti su mes intimidá umbes.
Tambe den un diskushon nunka mustra ku bo dede den kara di un persona pasobra esei ta oumentá e sintimentu di insiguridat. E heful ta mas hostil ora bo tin un pen òf palu den bo man i bo ta mustra e opheto riba dje òf den su kara. Einan bo a drenta den su zona personal òf íntimo inmediatamente i esei ta kousa un heful di menasa serka e otro persona.
Den e zona íntimo mester tene kuenta ku dos aspekto masha importante: e uso di bo stèm i aria riba e kurpa di e otro persona ku bo no tin mag di mishi (zona di tabú –taboezones).
Uso di stèm ta masha importante pasobra bo no ta grita òf hisa bo bos den un zona íntimo, pero bo ta trata di papia ku palabranan suave òf dushi di aserká e persona.
Den un zona sosial bo por hisa bo bos; den un zona públiko ta akseptabel ku bo ta papia duru of grita. Un zona di tabú ta e partinan di kurpa di otro hende ku no ta permití di mishi. Si un persona mishi ku bo brasa òf skouder esei no ta sinti komo un menasa, pero si mesun persona mishi ku bo riba un zona di tabú, e no ta sinti bon loke por kousa ku bo por te asta rabia.
Ta hopi importante pa bo sa e zonanan di tabú i pa bo sa ku tin diferensia entre mama, tata, hòmber, muhé, sekso, edat, rango i te asta kultura. Si bo no sa di respetá e distansia entre abo i un otro persona esaki por distruí un relashon ku por a krese kompletamente.
Un persona di nashonalidat árabe por duna un amigu di mesun sekso un sunchi, pero den nos kultura e mesun gesto òf aktitut por kousa un ‘problema òf te asta pone bo riba portada di korant. Un mucha bo por mishi fásil riba su kabes (òf te asta pasa man den su kabei) pero si bo mishi ku un hende grandi su kabes –i si e ta di un mesun sekso, Colon ta kima!
4,469 Bia mirá, 4 Bia mirá awe